sagorsarker/bangla-wikipedia huggingface dataset:
দুর্বাটি মদিনাতুল উলুম কামিল মাদরাসা

দুর্বাটি মদিনাতুল উলুম কামিল মাদরাসা গাজীপুর জেলার কালীগঞ্জ উপজেলা একটি কামিল মাদ্রাসা। মাদ্রাসাটি ১৯৪৮ সালে প্রতিষ্ঠিত হয়েছিলো, এবং মাদ্রাসাটি গাজীপুর জেলার সবচেয়ে বড় আলিয়া মাদ্রাসা। মাদ্রাসার বর্তমান অধ্যক্ষের নাম ড. মো. রুহুল আমিন। বর্তমানে মাদ্রাসাটি ইসলামি আরবি বিশ্ববিদ্যালয় অধিভুক্ত একটি কামিল মাদ্রাসা।
১৯৪৮ সালে স্থানীয় শিক্ষাবিদগনের সাথে নিয়ে মাওলানা এম এ সালাম এই মাদ্রাসাটি প্রতিষ্ঠা করেছিলেন। তিনি মাদ্রাসার প্রথম অধ্যক্ষের দায়িত্ব পালন করেছিলেন। ১৯৪৮ সালে মাদ্রাসাটি প্রতিষ্ঠার পরে পরে মাদ্রাসাটি পাকিস্তান সরকার কর্তৃক অনুমোদন লাভ করে। ২০০৬ সালে মাদ্রাসাটি ইসলামী বিশ্ববিদ্যালয়, কুষ্টিয়ার অধিভুক্ত লাভ করে, এবং ফাজিল শ্রেণী সাধারণ ডিগ্রি মান অর্জন করে। এরপর ২০১৬ সালে মাদ্রাসাটি ইসলামি আরবি বিশ্ববিদ্যালয়ের অধিভুক্ত হয় এবং ২১টি মাদ্রাসার সঙ্গে এই মাদ্রাসায়ও অনার্স কোর্স চালু হয়।
এই মাদ্রাসায় আলিয়া মাদ্রাসার সর্বনিম্ন স্তর ইবতেদায়ী থেকে সর্বোচ্চস্তর কামিল শ্রেণী পর্যন্ত রয়েছে। দাখিল ও আলিম পর্যায়ে বিজ্ঞান ও মানবিক উভয় শাখা রয়েছে। বিজ্ঞান বিভাগের শিক্ষার্থীদের জন্য বিজ্ঞান পরীক্ষাগার রয়েছে। এছাড়াও ফাজিল ও কামিল পর্যায়ে আল কুরআন এন্ড ইসলামিক স্টাডিজ, আল হাদিস এন্ড ইসলামিক স্টাডিজ, দাওয়াহ প্রভৃতি বিভাগ চালু আছে। ফাজিল ও কামিল পর্যায়ের ছাত্রদের বিষয়ভিত্তিক গবেষণার সুযোগ রয়েছে।
ইব্রাহিম বালিয়াভি

মুহাম্মদ ইব্রাহিম বালিয়াভি (১৮৮৬ – ২৭ ডিসেম্বর ১৯৬৭) ছিলেন একজন ভারতীয় দেওবন্দি ইসলামি পণ্ডিত এবং যুক্তিবিদ্যা ও দর্শনের শিক্ষক। যিনি প্রায় ৬০ বছর হাদিসের শিক্ষকতা করেছিলেন। তিনি মাহমুদ হাসান দেওবন্দির ছাত্র ছিলেন। হুসাইন আহমদ মাদানির মৃত্যুর পর তিনি দারুল উলুম দেওবন্দের অধ্যক্ষ নিযুক্ত হন। তার শিষ্যের সংখ্যা সহস্রাধিক।
ইব্রাহিম বালিয়াভি ১৮৮৬ সালে উত্তরপ্রদেশের বালিয়া শহরে জন্মগ্রহণ করেন। তার পরিবার পাঞ্জাবের ঝং জেলা থেকে জৌনপুরে এসেছিল এবং কিছুকাল পরে বালিয়াতে বসতি স্থাপন করেছিল। জৌনপুরে তিনি হাকিম জামিলুদ্দিনের কাছ থেকে ফার্সি ও আরবি ভাষার প্রাথমিক জ্ঞান অর্জন করেন এবং ফারুক আহমেদ চিরিয়াকোটি এবং হেদায়েতুল্লাহ খানের কাছে যুক্তিবিদ্যা অধ্যয়ন করেন। রশিদ আহমদ গাঙ্গুহির শিষ্য আব্দুল গাফফারের কাছে তিনি ধর্মতত্ত্ব অধ্যয়ন করেন। ১৯০৭ সালে তিনি দারুল উলুম দেওবন্দে ভর্তি হন এবং ১৯০৯ সালে দাওরায়ে হাদিস সমাপ্ত করেন।
১৯০৯ থেকে ১৯৬৭ পর্যন্ত তিনি ভারতীয় উপমহাদেশের বিভিন্ন প্রতিষ্ঠানে শিক্ষকতা করেন। এর মধ্যে রয়েছে: মাদ্রাসায়ে আলিয়া ফতেহপুর, দারুল উলুম দেওবন্দ, দারুল উলুম মৌ, মাদ্রাসায়ে ইমদাদিয়া বিহার, জামিয়া ইসলামিয়া তালিমুদ্দিন ডাভেল এবং দারুল উলুম হাটহাজারী। তবে তার অধ্যাপনার বেশিরভাগ সময়ই দারুল উলুম দেওবন্দে অতিবাহিত হয়। হুসাইন আহমদ মাদানির মৃত্যুর পর তিনি দারুল উলুম দেওবন্দের অধ্যক্ষ নিযুক্ত হন। তার শিষ্যের সংখ্যা সহস্রাধিক।
১৯৬৭ সালের ২৭ ডিসেম্বর তিনি মৃত্যুবরণ করেন। তাকে মাজারে কাসেমিতে দাফন করা হয়।
তার রচনার মধ্যে রয়েছে: উর্দুতে "রিসালায়ে মুসাফাহা" এবং "রিসালায়ে তারাবীহ" এবং ফার্সিতে যুক্তি ও দর্শনের উপর "আনোয়ারুল হিকমত"। আরবিতে "সাল্লামুল উলুমের" ব্যাখ্যাগ্রন্থ "জিয়ায়ুন নুজুম"। তিনি "মেবাজী" ও "খেয়ালির" উপরও ব্যাখ্যাগ্রন্থ লিখেছিলেন কিন্তু সেগুলো হারিয়ে গেছে। তিনি "সুনান আত-তিরমিজীর" একটি ব্যাখ্যাগ্রন্থ রচনায় হাত দিয়েছিলেন কিন্তু সেটা সম্পূর্ণ করতে পারেননি।
অন্তরঙ্গ সম্পর্ক

অন্তরঙ্গ সম্পর্ক হলো আন্তঃব্যক্তিক সম্পর্ক যার সহিত শারীরিক বা মানসিক অন্তরঙ্গতা জড়িত। অন্তরঙ্গ সম্পর্ক সাধারণত যৌন সম্পর্ক, তবে এটি অযৌন সম্পর্কও হতে পারে যাতে পরিবার, বন্ধুবান্ধব বা পরিচিতজন জড়িত থাকে।
মানসিক ঘনিষ্ঠতা এক বা একাধিক ব্যক্তিকে পছন্দ বা ভালোবাসার অনুভূতি জড়িত, যার ফলে শারীরিক ঘনিষ্ঠতা হতে পারে। শারীরিক ঘনিষ্ঠতা রোমান্টিক প্রেম, যৌন কার্যকলাপ, বা অন্যান্য আবেগপূর্ণ সংযুক্তি দ্বারা চিহ্নিত করা হয়। এই সম্পর্কগুলি সামগ্রিক মানব অভিজ্ঞতায় কেন্দ্রীয় ভূমিকা পালন করে। মানুষের অন্তর্গত ও ভালবাসার সাধারণ ইচ্ছা আছে, যা সাধারণত অন্তরঙ্গ সম্পর্কের মধ্যে সন্তুষ্ট হয়। এই ধরনের সম্পর্ক মানুষের জন্য সামাজিক সম্পর্ককে শক্তিশালী মানসিক সংযুক্তি গঠনের অনুমতি দেয়।
২০২০–২১ এসসি ইস্টবেঙ্গল মৌসুম

২০২০–২১ মৌসুমটি স্পোর্টিং ক্লাব ইস্টবেঙ্গলের (ইবি বা এসসিইবি) ১০১তম মরসুম ছিল। ১৯২০ সালে প্রতিষ্ঠিত, ক্লাবটি ২০২০ সালের ১লা আগস্ট তার শতবর্ষ উদযাপন করেছিল। কোভিড-১৯ মহামারীর কারণে, ভারতীয় ফুটবল মৌসুম ২০২০ সালের ১লা আগস্ট শুরু হয়েছিল এবং নভেম্বর ও মার্চের মধ্যে প্রতিযোগিতামূলক ম্যাচসমূহ সহ ২০২১ সালের ৩১শে মে সমাপ্ত হবে। ক্লাবটি প্রথমবার ইন্ডিয়ান সুপার লিগে (আইএসএল) প্রতিদ্বন্দ্বিতা করে এবং তাদের প্রথম আইএসএল মৌসুম ১৭ পয়েন্ট নিয়ে নবম স্থানে শেষ করে।
মৌসুম শুরুর আগে ইস্টবেঙ্গল ট্রান্সফার মার্কেটে বেশ সক্রিয় ছিল। ক্লাবটি ২০ জনেরও বেশি ভারতীয় খেলোয়াড়কে পূর্ব-চুক্তিবদ্ধ ও অনেককে দীর্ঘমেয়াদী চুক্তিতে স্বাক্ষর করেছিল এবং সংরক্ষিত দলে নিযুক্ত করা হয়েছিল। আগের মৌসুম থেকে মাত্র কয়েকজন খেলোয়াড়কে ধরে রাখা হয়েছিল। তাদের মধ্যে প্রকাশ সরকার ও বোইথাং হাওকিপ আইএসএল স্কোয়াডে নিবন্ধিত ছিলেন না। ইস্টবেঙ্গল ও কোয়েস্ট কর্পোরেশনের যৌথ উদ্যোগ বন্ধ করা হয়েছিল, এবং ক্লাবটি সেপ্টেম্বর মাসে তাদের প্রধান বিনিয়োগকারী হিসাবে শ্রী সিমেন্টের সাথে একটি অংশীদারিত্ব স্বাক্ষর করে। দলের প্রধান কোচ হিসেবে রবি ফাওলারকে নিযুক্ত করা হয়। উইন্টার ট্রান্সফার উইন্ডোতে সপ্তম বিদেশি হিসেবে ফরোয়ার্ড ব্রাইট এনোবাখারে চুক্তিবদ্ধ হন। আরেক বিদেশী খেলোয়াড় ক্যালাম উডসকেও সংরক্ষিত ডিফেন্ডার হিসেবে চুক্তিবদ্ধ করা হয়েছিল।
বিনিয়োগকারীদের সমস্যা ও কোভিড-১৯-এর কারণে, ইস্টবেঙ্গল অক্টোবর মাস পর্যন্ত তার লিগের প্রস্তুতি শুরু করতে পারেনি। ক্লাবটি কলকাতা ডার্বিতে হারের মধ্য দিয়ে তাদের অভিযান শুরু করেছিল। ইস্টবেঙ্গল টানা তিনটি পরাজয়ের পর জামশেদপুরের বিপক্ষে প্রথম পয়েন্ট অর্জন করে। ক্লাবটি পরের সাত ম্যাচে অপরাজিত ছিল। তারা ওড়িশা ফুটবল ক্লাব-এর বিরুদ্ধে এগারো গোলের রোমাঞ্চকর ম্যাচ হেরে তাদের অভিযান শেষ করেছে, যা লীগের সর্বকালের সর্বোচ্চ স্কোরিং ম্যাচও ছিল। ইস্টবেঙ্গলের সর্বোচ্চ গোলদাতা ম্যাটি স্টেইনম্যান ১৭ ম্যাচে মোট চারটি গোল করে। ক্লাবটি ৯তম, ১০তম, ১১তম ও ১২তম সপ্তাহে টানা চারটি জয়ের সঙ্গে পাঁচজন খেলোয়াড়ের থেকে ছয়টি আইএসএল "ফ্যানস গোল অব দ্য উইক" পুরস্কার পেয়েছিল।
মিয়াজি নূর মুহাম্মদ

মিয়াজি নূর মুহাম্মদ (সুফি নূর মুহাম্মদ, মিয়াজি নূর মুহাম্মদ ঝানঝানবী নামেও পরিচিত; ১৭৮৬ – ১৮৪৩) ছিলেন একজন ভারতীয় ইসলামি পণ্ডিত ও সুফি ব্যক্তিত্ব। তার অন্যতম শিষ্য ছিলেন ইমদাদুল্লাহ মুহাজিরে মক্কি। এই মুহাজিরে মক্কি থেকেই দেওবন্দ আন্দোলনের প্রসার ঘটে। তিনি সৈয়দ আহমদ বেরলভির সাথে বালাকোট যুদ্ধে অংশগ্রহণ করেছিলেন। তার পীরের নাম শাহ আব্দুর রহিম ওলায়েতী।
নূর মুহাম্মদ ১৭৮৬ সালে ভারতের উত্তরপ্রদেশের মজঃফরনগর জেলার ঝানঝানা নামক স্থানে জন্মগ্রহণ করেন। তার পিতার নাম সৈয়দ জামাল উদ্দিন মুহাম্মদ। তিনি ছিলেন তার পিতার জ্যেষ্ঠ সন্তান। পিতা-মাতা উভয় দিক থেকেই তিনি সৈয়দ ছিলেন। তার পাঁচ ভাই ও এক বোন। তিনি দিল্লির মাদ্রাসায়ে রহিমিয়্যায় ভর্তি হয়েছিলেন। কিন্তু সেখানে নিয়মতান্ত্রিক প্রাতিষ্ঠানিক শিক্ষা অর্জন করতে পারেন নি। তথাপি তিনি ধর্মীয় জ্ঞানে পারদর্শী ছিলেন। ফার্সি ভাষার উপর দক্ষতা ছিল। আরবিও জানতেন। তিনি পারিবারিক নিয়ম অনুযায়ী সর্বপ্রথম "কুরআন" হেফজ করেন, অতঃপর ফার্সি ভাষা শিক্ষা করেন। দিল্লি থেকে তিনি ঝানঝানায় গমন করে কিছুদিন সেখানে অবস্থান করেন। অতঃপর তিনি নিজ এলাকায় গমন করেন এবং সেখানকার এক মসজিদে শিশুদের "কুরআন" শিক্ষা দেয়ার জন্য চাকরি গ্রহণ করেন। তিনি প্রতি বৃহস্পতিবার ঝানঝানায় গমন করে জুমআর দিন পূর্ণ দিবস সেখানে অবস্থান করে সপ্তাহের প্রথম দিন শনিবার তার লোহারীস্থ মক্তবে পৌছে যেতেন।
তিনি শাহ আব্দুর রহিম ওলায়েতীর হাতে বায়আত গ্রহণ করেছিলেন। ওলায়েতী তাকে খেলাফত প্রদান করেছিল। ওলায়েতী দলবল নিয়ে সৈয়দ আহমদ শহীদের সাথে বালাকোট যুদ্ধে অংশগ্রহণ করেন। ওলায়েতীর মুরিদ হিসেবেও তিনি বালাকোটের যুদ্ধে অংশগ্রহণ করেন। এই যুদ্ধে ওলায়েতী মৃত্যুবরণ করেন। মিয়াজি নূর মুহাম্মদ সুফি ব্যক্তিত্ব ছিলেন। তার শিষ্যদের মধ্যে রয়েছেন: ইমদাদুল্লাহ মুহাজিরে মক্কি, হাফেজ জামেন শহিদ, শায়খ মুহাম্মদ থানভী প্রমুখ।
১৮৪৩ সালের ২৮ সেপ্টেম্বর তিনি মৃত্যুবরণ করেন।
বাংলাদেশের তেল পাইপলাইনের তালিকা

সারাদেশে তেল পরিবহনে জাহাজ, ট্যাংক লরি, ওয়াগনের পরিবর্তে চারটি পাইপ লাইন নির্মাণ করছে সরকার। চারটির মধ্যে বাংলাদেশ পেট্রোলিয়াম কর্পোরেশন (বিপিসি) তিনটি পাইপ লাইন নির্মাণ করবে। দেশের অভ্যন্তরের পাইপ লাইন তিনটি হলো:
ইস্টার্ন রিফাইনারি কর্তৃক নির্মিত হচ্ছে ইস্টার্ন রিফাইনারি-মহেশখালী তেল পাইপলাইন।
আন্তর্জাতিক তেল পাইপলাইনটি হচ্ছে বাংলাদেশ-ভারত মৈত্রী পাইপলাইন।
সারাদেশকে তেল পাইপ লাইনের আওতায় আনতে আরও চারটি পাইপ লাইন নির্মাণের পরিকল্পনা রয়েছে সরকারের। এগুলো হচ্ছে:
দ্রুততার সাথে তেল পরিবহন, জ্বালানি পরিবহনে ব্যয় এবং ঝামেলা কমানো, নদী দূষণ রোধ এবং ঝুঁকি এড়াতে পাইপ লাইন নির্মাণ করতে চায় বাংলাদেশ পেট্রোলিয়াম কর্পোরেশন।
অধরা সাংস্কৃতিক ঐতিহ্য

অধরা সাংস্কৃতিক ঐতিহ্য বা অপরিমেয় সাংস্কৃতিক ঐতিহ্য হলো এমন একটি সংস্কৃতির চর্চা, উপস্থাপনা, অভিব্যক্তি, জ্ঞান বা দক্ষতা যা ইউনেস্কো কর্তৃক একটি স্থানের সাংস্কৃতিক ঐতিহ্যের অংশ হিসাবে বিবেচিত হয়। দালানকোঠা, ঐতিহাসিক স্থান, স্মৃতিস্তম্ভ ও শিল্পকর্ম প্রভৃতি হল সাংস্কৃতিক সম্পত্তি। অধরা ঐতিহ্য যা বৌদ্ধিক সম্পদ নিয়ে গঠিত, যেমন লোককাহিনী, রীতিনীতি, বিশ্বাস, ঐতিহ্য, জ্ঞান ও ভাষা। অধরা সাংস্কৃতিক ঐতিহ্যকে ইউনেস্কোর সদস্য রাষ্ট্রসমূহ দ্বারা সংস্কৃতির স্পর্শনাতীত দিকসমূহ উপর দৃষ্টি নিবদ্ধ করে বাস্তব বিশ্ব ঐতিহ্যের সাথে সম্পর্কিত বিবেচনা করা হয়। ২০০১ সালে, ইউনেস্কো একটি সংজ্ঞায় একমত হওয়ার চেষ্টা করার জন্য রাষ্ট্র ও এনজিওসমূহের মধ্যে একটি সমীক্ষা করে, এবং এর সুরক্ষা ও প্রচারের জন্য ২০০৩ সালে কনভেনশন ফর দ্য সেফগার্ডিং অব দ্য ইনটেনজিবল কালচারাল হেরিটেজ তৈরি করা হয়েছিল।
"দ্য কনভেনশন ফর দ্য সেফগার্ডিং অফ দ্য ইনট্যাঞ্জিবল কালচারাল হেরিটেজ" অধরা সাংস্কৃতিক ঐতিহ্যকে সংজ্ঞায়িত করে অনুশীলন, উপস্থাপনা, অভিব্যক্তি, সেইসঙ্গে জ্ঞান ও দক্ষতা (যন্ত্র, বস্তু, শিল্পকর্ম, সাংস্কৃতিক স্থান সহ), যা সম্প্রদায়, গোষ্ঠী ও কিছু ক্ষেত্রে ব্যক্তিরা তাদের সাংস্কৃতিক ঐতিহ্যের অংশ হিসাবে স্বীকৃতি দেয়। এটিকে কখনও কখনও অমর সাংস্কৃতিক ঐতিহ্য বলা হয় এবং এটি নিম্নলিখিত ধারায় প্রকাশ পায়।
৭১ নং ওয়ার্ড, কলকাতা পৌরসংস্থা

ওয়ার্ড নং ৭১, কলকাতা পৌরসংস্থা কলকাতা পৌরসংস্থার বরো নং ৮ এর একটি প্রশাসনিক বিভাগ। এটি পশ্চিমবঙ্গ রাজ্যের দক্ষিণ কলকাতার অন্তর্গত ভবানীপুর (যদুবাবুর বাজার) এর আশপাশের অংশগুলি নিয়ে গঠিত।
৭১ নং ওয়ার্ডটি আচার্য জগদীশ চশের দ্র বসু রোডের রে সীমানাযুক্ত; আশুতোষ মুখার্জি রোডের পূর্বে; হাজরা রোডের দক্ষিণে; এবং পশ্চিমে টালির নালা।
ওয়ার্ডটি কলকাতা পুলিশের ভবানীপুর এবং কালীঘাট থানা দ্বারা পরিবেশিত হয়।
দক্ষিণ বিভাগের সমস্ত পুলিশ জেলার উপর টালিগঞ্জ মহিলা থানার এখতিয়ার রয়েছে, অর্থাৎ পার্ক স্ট্রিট, শেক্সপিয়ার সরণি, আলিপুর, হেস্টিংস, ময়দান, ভবানীপুর, কালীঘাট, টালিগঞ্জ, চারু মার্কেট, নিউ আলিপুর এবং চেতলা।
ভারতের ২০১১ সালের আদমশুমারি অনুযায়ী, ৭১ নং ওয়ার্ড, কলকাতা মিউনিসিপ্যাল কর্পোরেশনের মোট জনসংখ্যা ছিল ২৯,৯২২ জন, যার মধ্যে ১৫,৫৫০ (৫২%) পুরুষ এবং ১৪,৩৭২ (৪৮%) মহিলা। ৬ বছরের নিচে জনসংখ্যা ছিল ১,৫৭৭। ৭১ নং ওয়ার্ডে মোট শিক্ষিতের সংখ্যা ছিল ২৬,০৮১ (৬ বছরের বেশি জনসংখ্যার ৯২.০১%)।
এটি একটি সিটি মিউনিসিপ্যাল কর্পোরেশন কাউন্সিল নির্বাচনী এলাকা গঠন করে এবং এটি ভবানীপুর বিধানসভা কেন্দ্রর একটি অংশ।
আব্দুল হামিদ (পণ্ডিত)

আব্দুল হামিদ (১৮৬৯ — ৩১ মার্চ ১৯২০) ছিলেন অবিভক্ত বাংলার একজন দেওবন্দি ইসলামি পণ্ডিত ও বিতার্কিক। ছাত্রজীবনে তিনি বাংলার দেওবন্দ আন্দোলনের অন্যতম প্রাণপুরুষ আব্দুল ওয়াহেদ বাঙ্গালীর দ্বারা প্রভাবিত হন এবং তার সংস্কার কার্যক্রমের সাথে জড়িয়ে পড়েন। তাদের সম্মিলিত প্রচেষ্টায় হাটহাজারী মাদ্রাসা প্রতিষ্ঠিত হয়। এছাড়াও তিনি আল জামিয়াতুল হামিদিয়া নছিরুল ইসলাম ফতেহপুর প্রতিষ্ঠা করেছিলেন।
আব্দুল হামিদ ১৮৬৯ সালে চট্টগ্রামের হাটহাজারী থানার অন্তর্গত উত্তর মাদার্শা গ্রামের এক মুসলিম পরিবারে জন্মগ্রহণ করেন। তার পিতা রুস্তম আলী মুন্সী ও মাতা সুয়াজান। তার পূর্বপুরুষরা ধর্মপ্রচারের উদ্দেশ্যে আরবদেশ থেকে চট্টগ্রামে এসে বসতি স্থাপন করেছিলেন। প্রথমে নিজ গৃহে পরে মক্তবে গিয়ে "কুরআন" ও প্রাথমিক ধর্মীয় শিক্ষা সমাপ্ত করেন। অতঃপর তিনি স্থানীয় প্রাথমিক বিদ্যালয়ে পঞ্চম শ্রেণি শেষ করেন। এরপর তিনি চট্টগ্রাম শহরের চট্টগ্রাম মোহসেনিয়া মাদ্রাসায় ভর্তি হয়ে প্রত্যেক ক্লাসে প্রথম স্থান অধিকার করে লেখাপড়া শেষ করেন।
মোহসেনিয়া মাদ্রাসায় অধ্যয়নকালে তিনি আব্দুল ওয়াহেদ বাঙ্গালীর সান্নিধ্যে আসেন এবং তার দ্বারা প্রভাবিত হয়ে তার সংস্কার কাজে জড়িয়ে পড়েন। ইসলামের নামে প্রচলিত বিভিন্ন কুসংস্কার দূর করতে তিনি আব্দুল ওয়াহেদের সাথে বিভিন্ন ধর্মসভা ও বিতর্কসভায় যোগদান করেন। তিনি বিতার্কিক হিসেবে পরিচিত ছিলেন। শুরুতে তিনি খন্দকিয়াতে একটি মক্তব চালু করেন। উক্ত মক্তবে শিশু থেকে বৃদ্ধাদের তিনি পাঠদান করতে থাকেন। এছাড়াও অনেক জায়গাতে মক্তব প্রতিষ্ঠায় ভূমিকা পালন করেন। ১৮৯৬ সালে তিনি ৩ সহকর্মীর সাথে দারুল উলুম হাটহাজারী মাদ্রাসা প্রতিষ্ঠা করেন। তার ৩ সহকর্মী হলেন আব্দুল ওয়াহেদ বাঙ্গালী, সুফি আজিজুর রহমান, হাবিবুল্লাহ কুরাইশি। তার প্রতিষ্ঠিত আরও একটি বড় মাদ্রাসা আল জামিয়াতুল হামিদিয়া নাছিরুল ইসলাম ফতেহপুর।
সংস্কার কাজের পাশাপাশি তিনি কিছু গ্রন্থ রচনা করেছিলেন। তার মধ্যে রয়েছে: "তুহফাতুল মুমিনীন, মাসায়েলে রামাযান, ফাযায়েলে ঈদগাহ, ফাযায়েলে ইতিকাফ"।
তিনি ১৯২০ সালের ৩১ মার্চ মৃত্যুবরণ করেন।
ইস্টার্ন রিফাইনারি-মহেশখালী তেল পাইপলাইন

ইস্টার্ন রিফাইনারি-মহেশখালী তেল পাইপলাইন হচ্ছে বঙ্গোপসাগরের গভীর সমুদ্র থেকে ইস্টার্ন রিফাইনারি লিমিটেড পর্যন্ত তেল পরিবহনের লক্ষ্যে নির্মাণাধীন একটি পাইপলাইন। পাইপলাইনটির নির্মাণ কাজ শেষ হবে ২০২২ সালে।
মহেশখালীর পশ্চিমাংশে বঙ্গোপসাগর থেকে দ্রুত ও সাশ্রয়ীভাবে জ্বালানি তেল খালাসের উদ্দেশ্যে গভীর সমুদ্র থেকে মহেশখালী হয়ে ইস্টার্ন রিফাইনারি লিমিটেড পর্যন্ত তেল পাইপলাইন নির্মাণ করেছে সরকার। চট্টগ্রাম বন্দরের বর্তমান অবকাঠামোর সীমাবদ্ধতা এবং কর্ণফুলী নদীর চ্যানেলের নাব্য কম হওয়ায় মাতৃ তেলের ট্যাংকার গুলো থেকে সরাসরি খালাস করা সম্ভব হয় না। যার ফলে এসব ট্যাংকার গভীর সমুদ্রে নোঙ্গর করে ছোট ছোট লাইটারেজ ভেসেলের মাধ্যমে অপরিশোধিত তেল খালাস করা হয়। এভাবে ১১ দিনে একটি এক লাখ ডিডব্লিউটি ট্যাংকার খালাস করা যায়। গতানুগতিক এই পদ্ধতি সময়সাপেক্ষ, ঝুঁকিপূর্ণ ও ব্যয়বহুল হওয়ায় এইচএসডি স্থানান্তরের জন্য পাইপলাইন বসানোর প্রকল্পটি হাতে নেওয়া হয়। মহেশখালীর পশ্চিমে বঙ্গোপসাগরে প্রকল্পটি বাস্তবায়িত হচ্ছে। অফশোর পাইপলাইনের মাধ্যমে মাতারবাড়ি এলটিই পর্যন্ত এবং সেখান থেকে অনশোর পাইপলাইনের মাধ্যমে মহেশখালী এলাকায় স্থাপিত স্টোরেজ ট্যাংকে তেল জমা হবে। এসপিএম থেকে ৩৬ ইঞ্চি ব্যসের দু’টি আলাদা পাইপলাইনের মাধ্যমে অপরিশোধিত তেল ও ডিজেল আনলোডিং করা হবে। এরপর মহেশখালী স্টোরেজ ট্যাংক ফার্ম থেকে ১৮ ইঞ্চি ব্যাসের মাধ্যমে দুটি পৃথক পাইপলাইনের মাধ্যমে অপরিশোধিত তেল ও ডিজেল ইআরএলে ডেলিভারি করা হবে।
সাঈদ আহমদ সন্দ্বীপি

সাঈদ আহমদ সন্দ্বীপি (১৮৮২ – ১৯৫৫) বাংলার একজন ইসলামি পণ্ডিত ছিলেন। তিনি হাটহাজারী মাদ্রাসার প্রথম শায়খুল হাদিস ছিলেন। তার মাধ্যমে কওমি ধারার মাদ্রাসায় প্রাতিষ্ঠানিক হাদিস শিক্ষার সূচনা হয়। একারণে তিনি বাংলার প্রথম শায়খুল হাদিস হিসেবেও সম্মানিত হন। তিনি মাহমুদ হাসান দেওবন্দির খলিফা ছিলেন। তার প্রতিষ্ঠিত মাদ্রাসা আল জামিয়াতুল ইসলামিয়া কাছেমুল উলুম চারিয়া।
সাঈদ আহমদ সন্দ্বীপি ১৮৮২ সালে চট্টগ্রামের সন্দ্বীপ উপজেলার এক মুসলিম পরিবারে জন্মগ্রহণ করেন। তার পিতা নূর বখশ একজন আলেম ছিলেন। পিতার নিকট প্রাথমিক ধর্মীয় শিক্ষা লাভের পর ১৮৯৩ সালে তিনি ভারতে চলে যান, তখন তার বয়স হয়েছিল ১১ বছর। তিনি মাহমুদ হাসান দেওবন্দির তত্ত্বাবধানে দারুল উলুম দেওবন্দে ভর্তি হন। ১৯০৫ সালে তিনি দারুল উলুম দেওবন্দে দাওরায়ে হাদিস (স্নাতক) সমাপ্ত করেন। শিক্ষাজীবন শেষে তিনি প্রথম পর্যায়ে রশিদ আহমদ গাঙ্গুহির নিকট বায়আত গ্রহণ করেন। পরে মাহমুদ হাসান দেওবন্দির নিকট বায়আত হন ও খেলাফত লাভ করেন। ১৯০৮ সালে জমিরুদ্দিন আহমদের পরামর্শে প্রথম শায়খুল হাদিস হিসেবে তিনি দারুল উলুম হাটহাজারী মাদ্রাসার শায়খুল হাদিস পদে নিযুক্ত হন। বাংলাদেশ তথা তৎকালীন পূর্ববঙ্গে তার মাধ্যমেই কওমি ধারার মাদ্রাসায় প্রাতিষ্ঠানিক হাদিস শিক্ষা আরম্ভ হয়। যার কারণে তিনি বড় মুহাদ্দিস সাহেব ও বাংলার প্রথম শায়খুল হাদিস হিসেবে সম্মানিত। ১৯০৮ থেকে ১৯৪৩ পর্যন্ত তিনি প্রায় ৩৫ বছর হাটহাজারী মাদ্রাসায় হাদিসের শিক্ষকতা করেন। ১৯৪৩ সালে তিনি আল জামিয়াতুল ইসলামিয়া কাছেমুল উলুম চারিয়া প্রতিষ্ঠা করেন এবং আমৃত্যু এখানে হাদিস শিক্ষাদান করেন। উভয় মাদ্রাসায় তার ছাত্রদের মধ্যে রয়েছেন: মুফতি ফয়জুল্লাহ, শাহ আবদুল ওয়াহহাব প্রমুখ। তিনি ১৯৫৫ সালে মৃত্যুবরণ করেন। চারিয়া মাদ্রাসার দক্ষিণে তার কবর অবস্থিত।
আয়তন অনুযায়ী এশিয়ার দেশের তালিকা

নিচে ভৌগোলিক আয়তন ক্রমানুসারে এশিয়ার দেশ এবং অঞ্চলসমূহের একটি তালিকা করা হয়েছে। এশিয়ার মোট ভৌগোলিক আয়তন হল ৪,৪৫,২৬,৩১৬ বর্গ কিমি।
দ্রষ্টব্য: এই দেশগুলির মধ্যে কয়েকটি আন্তঃমহাদেশীয় বা তাদের ভূখণ্ডের অংশ এশিয়া ছাড়াও অন্য কোনো মহাদেশে অবস্থিত। এই দেশসমূহকে তারকাচিহ্ন (*) দ্বারা চিহ্নিত করা হয়েছে।
চট্টগ্রাম-ঢাকা তেল পাইপলাইন

চট্টগ্রাম হতে ঢাকা পর্যন্ত পাইপলাইনে জ্বালানী তেল পরিবহন প্রকল্প (সিডিপিএল) বা ঢাকা-চট্রগ্রাম তেল পাইপলাইন হচ্ছে বাংলাদেশের চট্টগ্রাম জেলার পতেঙ্গার গুপ্তখাল থেকে ঢাকার কাছে ফতুল্লা তেল ডিপো পর্যন্ত তেল পরিবহনের লক্ষ্যে নির্মাণাধীন একটি পাইপলাইন। পাইপলাইনটির নির্মাণ কাজ শেষ হবে ২০২৪ সালে। সম্পূর্ণ প্রকল্পের নির্মাণ ব্যয় ৩৬৯৮৬৩ লক্ষ টাকা যা সম্পূর্ণ নিজস্ব অর্থায়নে হবে।
নিরাপদে এবং কম খরচ ও সময়ে জ্বালানি তেল পরিবহনের লক্ষ্যে চট্টগ্রাম-ঢাকা তেল পাইপলাইন প্রকল্পটি নেয়া হয়েছে। বাংলাদেশ সেনাবাহিনী প্রকল্পটি বাস্তবায়ন করছে। পাইপলাইন চালু হলে রাজধানী ঢাকাসহ দেশের প্রত্যন্ত অঞ্চলে নিরাপদ জ্বালানি সরবরাহ নিশ্চিত করা যাবে। চট্টগ্রাম থেকে সারাদেশে জ্বালানি তেল পরিবহনের প্রধান মাধ্যম নৌপথ। দেশের মোট জ্বালানি তেলের ৯০ শতাংশ তেল পরিবহন হয় নৌপথে। বিপুল পরিমাণ জ্বালানি তেল পরিবহনের জন্য তেল বিপণন কোম্পানিগুলোর প্রায় ২০০টি কোস্টাল ট্যাঙ্কার নিয়োজিত রয়েছে। দেশে প্রাকৃতিক গ্যাসের অপ্রতুলতার কারণে জ্বালানি তেলের চাহিদা বাড়ছে। তবে অদূর ভবিষ্যতে চাহিদার বিপরীতে নৌপথে দ্রুত পরিবহন সম্ভব হবে না। তাছাড়া শুষ্ক মৌসুমে প্রায় নাব্যতা সঙ্কট দেখা দেয়। তাতে স্বাভাবিক জ্বালানি তেল পরিবহন বিঘ্নত হয়। বর্তমানে দেশে জ্বালানি তেলের গড় চাহিদা বছরে প্রায় ৬০ লাখ মেট্রিক টন। এরমধ্যে ঢাকা বিভাগে মোট ব্যবহার হয় ৪২ শতাংশ। যার পুরোটাই চট্টগ্রামের পতেঙ্গা থেকে নদীপথে নারায়ণগঞ্জের গোদনাইল, ফতুল্লা ও চাঁদপুর ডিপোতে নেয়া হয়। এরপর সেখান থেকে সড়ক পথে পরিবহন করা হয়। এছাড়া ঢাকায় অবস্থিত বিপণন কোম্পানিগুলো শ্যালো ড্রাফট ট্যাঙ্কারযোগে উত্তরবঙ্গের বাঘাবাড়ি, চিলমারী ও সাচনা বাজার ডিপোতে জ্বালানি তেল পাঠায়। নৌপথে জ্বালানি তেল পরিবহনে প্রায় দুর্ঘটনা ঘটে। অবরোধ, ধর্মঘটের মত কর্মসূচিতে ব্যাহত হয় জরুরি এ জ্বালানি পরিবহন। এসব বিবেচনায় নিয়ে জ্বালানি তেলের সাশ্রয়ী ও নিরাপদ সরবরাহ নিশ্চিত করতে এ প্রকল্পটি নেয়া হয়েছে। ‘চট্টগ্রাম হতে ঢাকা পর্যন্ত পাইপলাইনে জ্বালানি তেল পরিবহন’ শীর্ষক এ প্রকল্পটি বিগত ২০১৬ সালের অক্টোবরে একনেক-এ পাস হয়। তখন প্রকল্পের মেয়াদ ধরা হয়েছিল ২০২০ সালের ৩০ জুন পর্যন্ত। তবে নানা কারণে প্রকল্প বাস্তবায়নে তেমন অগ্রগতি হয়নি। এখন প্রকল্পের মেয়াদ ২০২৪ সাল পর্যন্ত বাড়ানো হয়েছে। প্রকল্পের জন্য ১৯টি উপজেলার ৪৩৭ একর জমি অধিগ্রহণ ও হুকুম দখল করা হচ্ছে।
চট্টগ্রাম হতে ঢাকা পর্যন্ত পাইপলাইনে জ্বালানি তেল পরিবহন শীর্ষক এ প্রকল্পটি বিগত ২০১৬ সালের অক্টোবরে একনেক এ পাস হয়। তখন প্রকল্পের মেয়াদ ধরা হয়েছিল ২০২০ সালের ৩০ জুন পর্যন্ত। ২০২০ সালে প্রকল্পের মেয়াদ ২০২৪ সাল পর্যন্ত বাড়ানো হয়েছে।
চট্টগ্রাম থেকে কুমিল্লা হয়ে চাঁদপুর ও নারায়ণগঞ্জ পর্যন্ত এলপিই কোটেড পাইপলাইন স্থাপন করা হবে। চট্টগ্রামের গুপ্তখাল থেকে নারায়ণগঞ্জের গোদনাইল-ফতুল্লা পর্যন্ত পাইপলাইন হবে। এর পাশাপাশি কুমিল্লা ডিপো থেকে চাঁদপুর পর্যন্ত আরও ৬০ কিলোমিটার একটি শাখা পাইপলাইন বসানো হবে। সেই পাইপলাইন দিয়ে চাঁদপুর ডিপোতে যাবে জ্বালানি তেল। চট্টগ্রাম-ঢাকা পাইপলাইন দিয়ে দেশের মোট জ্বালানির প্রায় ৪০ শতাংশ পরিবহন করা হবে। বছরে ৫০ লাখ মেট্রিক টন জ্বালানি তেল সরবরাহ করা যাবে। তবে বর্তমান চাহিদা অনুযায়ী আপাতত ৩০ লাখ মেট্রিক টন সরবরাহ করা হবে। ঢাকার অদূরে গোদনাইল-ফতুল্লা ডিপো থেকে রাজধানী ঢাকাসহ আশপাশের জেলাগুলোতে জ্বালানি তেল যাবে। কুমিল্লা ডিপো থেকে কুমিল্লা ও ফেনী জেলায় জ্বালানি তেল সরবরাহ করা হবে। পাইপলাইন দিয়ে প্রধানত ডিজেল সরবরাহ করা হবে।
কলকাতা ক্লাব

কলকাতা ক্লাব () হল একটি সামাজিক ক্লাব যা ভারতের কলকাতার লোয়ার সার্কুলার রোডে অবস্থিত। এটি ১৯০৭ সালে প্রতিষ্ঠিত হয়েছিল এবং ক্লাবের প্রথম সভাপতি ছিলেন কোচবিহারের মহারাজা, স্যার নৃপেন্দ্র নারায়ণ ।
শহরের প্রাচীনতম প্রাইভেট মেম্বার ক্লাব না হলেও, এটি উল্লেখযোগ্য কারণ এটি এমন সময়ে গঠিত হয়েছিল যখন বিদ্যমান বেঙ্গল ক্লাব শুধু শ্বেতাঙ্গদের সদস্য হিসাবে গ্রহণ করতো। সেই সময়ে ভারতের ভাইসরয় লর্ড মিন্টো রাজেন মুখোপাধ্যায়কে বেঙ্গল ক্লাবে ভোজনে আমন্ত্রণ জানান এবং যখন বৈষম্যমূলক নীতিটি এইভাবে উন্মোচিত হয়েছিল, তখন জাতি দ্বারা নির্ধারিত নয় এমন একটি সদস্যপদ নীতি সহ একটি ক্লাব গঠনের সিদ্ধান্ত নেওয়া হয়।
ক্লাবটি ঐতিহাসিকভাবে পুরুষদের জন্য সদস্যপদ সীমাবদ্ধ ছিল। তবে, ২০০৭ সালে এটি পরিবর্তন করা হয় এবং ক্লাবটি মহিলা সদস্যদের ভর্তি করা শুরু করে। 
ক্লাবটি এর শিশু নীতিও পর্যালোচনা করেছে এবং অতি সম্প্রতি বারো বছরের বেশি বয়সী শিশুদের ভর্তি করা শুরু করেছে।
কেফার সিলভার

কেফার সিলভার ( , লাইট সিলভার গ্রাম) দক্ষিণ ইসরায়েলের একটি যুব গ্রাম । এটি অস্কিলোনের কাছাকাছি অবস্থিত। গ্রামটি হোফ অস্কিলোন আঞ্চলিক পরিষদ এর এখতিয়ারভুক্ত। সালে এর জনসংখ্যা ছিল ২৯০ জন।
গ্রামটি ১৯৫৭ সালে আমেরিকার জায়োনিস্ট অর্গানাইজেশনের উদ্যোগে প্রতিষ্ঠিত হয়েছিল এবং আব্বা হিলেল সিলভারের নামে নামকরণ করা হয়েছিল। ২০০৮ সালের মার্চ মাসে এটি গাজা স্ট্রিপ থেকে ছোড়া একটি বিএম-২১ দ্বারা আঘাত হানে। কেফার সিলভারে একটি বোর্ডিং স্কুল হিসাবে কাজ করে। স্কুলের প্রতিষ্ঠাতা এবং প্রথম অধ্যক্ষ ছিলেন লেখক এবং শিক্ষাবিদ আরেহ কোটজার।
খানজিয়ান, আর্মেনিয়া

খানজিয়ান () আর্মেনিয়ার আরমাভির প্রদেশের একটি শহর। শহরটি ১৯৫৭ সালে একটি সোভখোজ (সম্মিলিত খামার) হিসাবে প্রতিষ্ঠিত হয় এবং আর্মেনিয়ার কমিউনিস্ট পার্টির প্রথম সচিব আগাসি খানজিয়ানের সম্মানে এটির নামকরণ করা হয়।
কালেনিভকা, ভাসিল্কিভ রায়ওন

কালেনিভকা ( ) হল উত্তর ইউক্রেনের কিয়েভ ওব্লাস্ট ( অঞ্চল ) এর ভাসিল্কিভ রায়ওন(জেলা) একটি শহুরে-প্রকার বসতি। ২০০১ ইউক্রেনীয় আদমশুমারি অনুসারে এর জনসংখ্যা ছিল ৫৭০৪ জন। বর্তমান জনসংখ্যা: ৫১৯৪ জন (২০২১)।
স্কয়ার ফুড অ্যান্ড বেভারেজ লিমিটেড

স্কয়ার ফুড অ্যান্ড বেভারেজ লিমিটেড বাংলাদেশের একটি খাদ্য ও পানীয় প্রস্তুতকারী প্রতিষ্ঠান। প্রতিষ্ঠানটি রুচি, রাঁধুনী, চপস্টিক, চাষী ও আরাম নামে বিক্রিত পণ্যের বিক্রিকারী প্রতিষ্ঠান। প্রতিষ্ঠানটি হালাল খাদ্য তৈরির অনুমোদনপ্রাপ্ত। খাদ্য পণ্যসমূহ মধ্যপ্রাচ্য, যুক্তরাষ্ট্র, অস্ট্রেলিয়া, যুক্তরাজ্য, ফ্রান্স ও ইতালিতে রপ্তানি হয়।
২০১৫ এ, স্কয়ার ফুড যুক্তরাষ্ট্রে পণ্য রপ্তানির অনুমোদন পায়।
জুলাই ২০১৯ বা শ্রাবণ ১৪২৬ এ, বাংলাদেশ শিল্প মন্ত্রণালয়ের "জাতীয় দক্ষতা ও গুণমান শ্রেষ্ঠতা পুরস্কার ২০১৮" পায়।
ফেব্রুয়ারি ২০১৯ এ, অনন্য সম্মাননা পুরস্কার পায় প্রতিষ্ঠানটি।
অক্টোবর ২০১৯ এ, প্রাণ, স্কয়ার-সহ বেশ কিছু প্রতিষ্ঠানের খাদ্য পণ্যের অনুমতিপত্র বাতিল করা হয়, যা পরবর্তীতে আবার অনুমোদিত হয়।
২০২১ এ জাপানে রপ্তানি করা খাদ্যে আলফা টক্সিন পাওয়া যায়। ২০০৮ সালে জাপানে তারা খাদ্য রপ্তানি করত।
নিচে স্কয়ারের খাদ্য পণ্যের তালিকা দেয়া হলো:
এছাড়া রুচি, চপস্টিক নুডলস, চাষি ও আরাম ব্র্যান্ডে তারা পণ্য বাজারজাত করে।
সেরা রাঁধুনী নামে স্কয়ার বার্ষিক একটি রাঁধুনীদের প্রতিযোগিতা করে থাকে।
আট ঘণ্টার কর্মঘণ্টায় একবেলা খাবার বিনামূল্যে দেওয়া হয়। নারী কর্মীদের পরিবহন সুবিধা এবং মা-দের জন্য শিশু দিবাশিশু কেন্দ্র রয়েছে।
পিতলগঞ্জ–কুর্মিটোলা এভিয়েশন ডিপো তেল পাইপলাইন

পিতলগঞ্জ–কুর্মিটোলা এভিয়েশন ডিপো তেল পাইপলাইন হচ্ছে বাংলাদেশের পিতলগঞ্জ থেকে শাহজালাল আন্তর্জাতিক বিমানবন্দর সংলগ্ন কুর্মিটোলা এভিয়েশন ডিপো পর্যন্ত তেল পরিবহনের লক্ষ্যে নির্মাণাধীন একটি পাইপলাইন। পাইপলাইনটির নির্মাণ কাজ শেষ হবে ২০২২ সালে।
সহজে হযরত শাহজালাল আন্তর্জাতিক বিমানবন্দরে উড়োজাহাজের জ্বালানি তেল সরবরাহের লক্ষ্যে বাস্তবায়ন হচ্ছে জেট-১ পাইপলাইন ফ্রম পিতলগঞ্জ টু কুর্মিটোলা এভিয়েশন প্রকল্পটি। পিতলগঞ্জ থেকে কুর্মিটোলা এভিয়েশন ডিপো পর্যন্ত স্থাপন হবে প্রায় ১৬ কিলোমিটার ৮ ইঞ্চি ব্যাসের পাইপলাইন। তবে এ কাজের মেয়াদ ছিল ২০১৭ থেকে ২০১৯ সালের জানুয়ারি পর্যন্ত। পরে এক বছর পাঁচ মাস বাড়িয়ে ২০২০ সালের জুন পর্যন্ত নির্ধারণ করা হয় বাস্তবায়নকাল। ইপিসি ঠিকাদার হিসেবে বাংলাদেশ নৌবাহিনী এটি বাস্তবায়ন করছে। এতে ব্যয় ধরা হয়েছে ২২৮ কোটি টাকা ৫০ লাখ টাকা। তবে জ্বালানি বিভাগ সূত্রে জানা যায়, প্রকল্পটির কাজ অনেকদূর এগিয়ে গেলেও পুরোপুরি শেষ হতে আরও সময় লাগবে। অবশ্য কাজের গতি ত্বরান্বিত করতে বিভিন্ন সংস্থা নিয়মিত বৈঠক করছে।
আব্দুল ওয়াহাব আল মালুদ

আব্দুল ওয়াহাব রহমান হিদাইব ইসা আলি আল মালুদ (, ; ৭ জুন ১৯৯০; আব্দুল ওয়াহাব আল মালুদ নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব হিদ্দ এবং বাহরাইন জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।
২০০৬–০৭ মৌসুমে, বাহরাইনী ক্লাব আল মুহাররাকের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল মুহাররাকের হয়ে ৮ মৌসুমে ৮৯ ম্যাচে ১টি গোল করার পর ২০১৪–১৫ মৌসুমে তিনি হিদ্দে যোগদান করেছেন।
ওয়াহাব ২০১০ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ৬২ ম্যাচে ৫টি গোল করেছেন।
আব্দুল ওয়াহাব রহমান হিদাইব ইসা আলি আল মালুদ ১৯৯০ সালের ৭ই জুন তারিখে বাহরাইনের মুহাররাকে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০১০ সালের ১৯শে সেপ্টেম্বর তারিখে, ২০ বছর, ৩ মাস ও ১২ দিন বয়সে, ডান পায়ে ফুটবল খেলায় পারদর্শী ওয়াহাব জর্ডানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাহরাইনের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি জর্ডান ২–০ গোলের ব্যবধানে জয়লাভ করেছিল। বাহরাইনের হয়ে অভিষেকের বছরে ওয়াহাব সর্বমোট ৩ ম্যাচে অংশগ্রহণ করেছেন।
দীপালি নাগ

দীপালি নাগ( ২২ ফেব্রুয়ারি ১৯২২ - ২০ ডিসেম্বর, ২০০৯) ছিলেন আগ্রা ঘরানার বিশিষ্ট হিন্দুস্তানি শাস্ত্রীয় সংগীতের কণ্ঠশিল্পী। বাংলা রাগপ্রধান গানের প্রথম মহিলা শিল্পী ছিলেন তিনি। 
দীপালি নাগের জন্ম ব্রিটিশ ভারতের অধুনা পশ্চিমবঙ্গের দার্জিলিং-এ। পিতা জীবনচন্দ্র তালুকদার ছিলেন আগ্রার সেন্ট জনস্ কলেজের ইতিহাসের অধ্যাপক এবং মাতা তরুলতা তালুকদার। তাদের আদি নিবাস ছিল অধুনা বাংলাদেশের ঢাকা বিক্রমপুরে। শৈশবে পিতার কর্মস্থল আগ্রায় চলে আসেন এবং সেখানেই তার পড়াশোনা ও সঙ্গীত শিক্ষা শুরু হয়। আগ্রাতেই ম্যাট্রিক পরীক্ষায় চতুর্থ স্থান অধিকার করেন। তেমনই মেধাবী দীপালি স্নাতকে দ্বিতীয় এবং ইংরাজী নিয়ে স্নাতকোত্তরে তৃতীয় স্থান অধিকার করেন। দীপালি অল্প বয়সেই আগ্রা ঘরানার খ্যাতনামা উস্তাদ ফৈয়াজ খান,বশির খান,তাসাদুক হুসেন খান প্রমুখ বিশিষ্ট সঙ্গীতজ্ঞদের কাছে প্রশিক্ষণ নেন। দীপালির সঙ্গীতে বৈদগ্ধ্য ছিল অসামান্য। পরে ট্রিনিটি কলেজ থেকে পাশ্চাত্য সঙ্গীতেও শিক্ষা নেন। ১৯৩৯ খ্রিস্টাব্দ হতে অল ইন্ডিয়া রেডিও, এইচএমভি এবং অন্যান্য রেকর্ড কোম্পানি হতে তার কণ্ঠসঙ্গীত পরিবেশিত হতে থাকে। তিনি সারা ভারতে ও আকাশবাণীর এআইআর সঙ্গীত সম্মেলনের নিয়মিত খেয়াল শিল্পী ছিলেন। তাঁর সঙ্গীতে এই বৈশিষ্ট্যের জন্য তাকে বাংলা রাগপ্রধান গানের প্রথম মহিলা শিল্পী তথা "ফার্স্ট লেডি অব রাগপ্রধান" বলা হত। তার কণ্ঠে গীত নজরুলগীতি সহ বেশ কয়েকটি রাগপ্রধান গান বেশ জনপ্রিয় হয়েছিল। 
১৯৪৬ খ্রিস্টাব্দে প্রয়াগ সঙ্গীত সম্মেলনে বিজয় কিচলু প্রথম দেখেন দীপালিকে। অতি শিক্ষিত পরিবারের সদস্য হয়ে দীপালি সব রকমের প্রথা ভেঙ্গে সঙ্গীতের দুনিয়ায় আসেন। পরবর্তীকালে বিজয় কিচলু সঙ্গীত রিসার্চ আকাদেমি গঠিত হলে তিনি চেয়ারপার্সন হন। মায়ের চিকিৎসার জন্য প্রায়শই তাকে আগ্রা থেকে কলকাতা আসতে হত। তিনি প্রায় বিশ বৎসর বয়সে বিবাহ করেন প্রখ্যাত পরমাণু বিজ্ঞানী ও ভারতের তৎকালীন প্রধানমন্ত্রী শ্রীমতী ইন্দিরা গান্ধীর বৈজ্ঞানিক উপদেষ্টা বাসন্তী দুলাল নাগচৌধুরীকে সেই সূত্রে কলকাতায় বসবাস শুরু হয়। কলকাতার বিশিষ্ট সঙ্গীত শিল্পী সুখেন্দু গোস্বামীর অনুরোধে তিনি ১৯৫০ খ্রিস্টাব্দে ভবানীপুর গীতবিতানের সঙ্গীতভারতী শাখার সহকারী অধ্যক্ষারপদে যোগ দেন। ১৯৬৭ খ্রিস্টাব্দ পর্যন্ত তিনি সেখানে অত্যন্ত জনপ্রিয় শিক্ষিকা ছিলেন। দীপালি নাগের বিশাল কর্মময় জীবনের সর্বশেষ স্থিতি ছিল আই টি সি পরিচালিত সঙ্গীত রিসার্চ আকাদেমি। তিনি এখানে ১৯৭৯ খ্রিস্টাব্দ হতে জীবনের শেষদিন পর্যন্ত যুক্ত থেকে দক্ষতার সঙ্গে কাজ করে গেছেন। তার কণ্ঠেগীত বিখ্যাত গানের কয়েকটি হল -
এসব গানগুলি রাগপ্রধান গানের রসপিপাসুদের কাছে অত্যন্ত জনপ্রিয়। বিদুষী দীপালি নাগ গ্রন্থ ও নিবন্ধ রচনায় খ্যাতি অর্জন করেন। তিনি কুমারপ্রসাদ মুখোপাধ্যায়ের রচিত "কুদরত রঙ্গিবিরঙ্গি" গ্রন্থটি হিন্দিতে অনুবাদ করেন। নিজের আত্ম চরিত- "যবে ঝরা পাতা এলোমেলো ওড়ে" নামে প্রকাশ করেন। 
জীবনের শেষদিকে তিনি গান গাওয়া কমিয়ে দিয়ে গান শেখানোতে সময় দিয়েছেন।
মৃত্যুর কয়েক মাস আগে তাঁর সেরিব্রাল হেমারেজ হয়। কলকাতার এক হাসপাতালে তার অস্ত্রোপচারও হয়। এরপর তার একমাত্র পুত্র দীপঙ্কর গুজরাতের গান্ধীনগরে নিজের বাসায় রাখেন। সেখানে ২০০৯ খ্রিস্টাব্দের ২০শে ডিসেম্বর ৮৭ বৎসর বয়সে পরলোক গমন করেন।
মিট ইওর মিট

মিট ইওর মিট হল ফ্যাক্টরি ফার্মিং সম্পর্কে ২০০২ সালে বানানো একটি ডকুমেন্টারি বা প্রামাণ্য চলচ্চিত্র যা পিপল ফর দি ইথিকাল ট্রিটমেন্ট অফ অ্যানিম্যালস (PETA) দ্বারা নির্মিত, অ্যালেক বাল্ডউইন দ্বারা বর্ণিত এবং ব্রুস ফ্রেডরিখ ও সেম আকিন দ্বারা পরিচালিত। প্রামাণ্যচিত্রটিতে আধুনিক পশু খামারগুলোতে (বাণিজ্যিক কৃষি বা পশুচাষ নামেও পরিচিত) পশুপাখিদের প্রতি কিরূপ আচরণ করা হয় তা নিয়ে অনুসন্ধান করা হয়েছে। এটি ১২ মিনিট দৈর্ঘ্যের একটি চলচ্চিত্র।
প্রামাণ্যচিত্রটিতে প্রাণীদের প্রতি নিষ্ঠুরতার বেশ কয়েকটি ঘটনা নথিভুক্ত করা হয়েছে, যার মধ্যে রয়েছে:
"মিট ইওর মিট" প্রামাণ্যচিত্রটির প্রচার বার্গার কিং কোম্পানিকে তাদের পণ্য উৎপাদনে আরও মানবিক নীতি গ্রহণে প্রভাবিত ও উদ্বুদ্ধ করেছে।
নাগাল্যান্ডের স্কুল শিক্ষা বোর্ড

নাগাল্যান্ড বোর্ড অফ স্কুল এডুকেশন (সংক্ষেপে এনবিএসই) হল ভারতের নাগাল্যান্ড রাজ্যের একটি স্কুল শিক্ষা বোর্ড। এনবিএসই হল ভারতের নাগাল্যান্ড সরকারের একটি রাষ্ট্রীয় সংস্থা এবং নাগাল্যান্ডে মাধ্যমিক ও উচ্চ মাধ্যমিক শিক্ষার প্রচার ও উন্নয়নের জন্য নিযুক্ত। নাগাল্যান্ড বোর্ড কর্তৃপক্ষের দ্বারা প্রকাশিত অফিসিয়াল বিজ্ঞপ্তি অনুসারে, এনবিএসই এইচএসএলই এবং এইচএসএসএলসির অস্থায়ী ফলাফল ৩০ মে, ২০২০ (বিকালের শেষের দিকে) প্রকাশ করা হয়েছে।
নাগাল্যান্ড বোর্ড অফ স্কুল এডুকেশন মূলত প্রতিষ্ঠিত হয়েছে:
এর কিছু কার্যাবলী হল:
তফসীরে নূরুল কোরআন

তাফসীরে নূরুল কুরআন আমিনুল ইসলাম কর্তৃক বাংলা ভাষায় রচিত একটি তাফসীর গ্রন্থ। এটিই বাংলা ভাষায় রচিত প্রথম পূর্ণাঙ্গ তাফসীর গ্রন্থ। ৩০ খণ্ডে সমাপ্ত ১১,১০২ পৃষ্ঠায় রচিত এই তাফসীর গ্রন্থে ইসলামি জীবন ধারার সাথে ওৎপ্রোতভাবে জড়িত এমন প্রায় সাড়ে চার হাজার বিষয়ের আলোচনা স্থান পেয়েছে। এ গ্রন্থ রচনার কাজ ১৯৮১ সালে শুরু হয়। ১৭ বছর পর ১৯৯৮ সালে রচনার কাজ শেষ হয়। ১৯৮১ সাল থেকে "মাসিক আল বালাগ" পত্রিকায় খন্ডাকারে প্রকাশিত হতে থাকে।
লেখক গ্রন্থটি রচনার কারণ হিসেবে বলেছেন, 
এই গ্রন্থের প্রথম খণ্ডের শুরুতে ‘লেখকের আরজ’ নামে চার পৃষ্ঠার একটি আবেদন, সাত পৃষ্ঠার একটি সূচীপত্র, নয় পৃষ্ঠার একটি ভূমিকা সংযোজিত হয়েছে। অতঃপর ‘অবতরণিকা’ নামে লেখক পুনরায় ১৫৬ পৃষ্ঠা ব্যাপী একটি বৃহৎ ভূমিকার অবতারণা করেছেন। এই ‘অবতরণিকা’ অংশে তিনি "কুরআন" ও "কুরআনের" তাফসীরের সাথে সংশ্লিষ্ট অনেক আলোচনা উপস্থাপন করেছেন। তন্মধ্যে কুরআন সংকলনের ইতিহাস, কুরআন তিলাওয়াত করার নিয়ম, ফাযায়েলে কুরআন, কুরআনের তাফসীর প্রসঙ্গ, কুরআনে একই ঘটনা বারবার উল্লেখ করার কারণ, ওহী নাযিলের পদ্ধতি, কুরআনে বর্ণিত ফেরেস্তা, সাহাবা ও আম্বিয়াদের বিবরণ, প্রথম যুগের মুফাসসিরগণের পরিচিতি, উপমহাদেশে কুরআন, কুরআনে বর্ণিত ভবিষ্যদ্বানী ইত্যাদি উল্লেখ্যযোগ্য। প্রতিটি খণ্ডের শুরুতে প্রথম খণ্ডের মতই তিনি ৩ থেকে ৭ বা ৮ পৃষ্ঠা ব্যাপী একটি ভূমিকা ও ৩ থেকে ৭ বা ৮ পৃষ্ঠা ব্যাপী একটি বিষয় সূচী প্রদান করেছেন।
অনুবাদ ও তাফসীরের পূর্বে বাংলায় প্রতিটি সূরার নাম, অবতীর্ণের স্থান, আয়াত ও রুকুর সংখ্যা, শানে নুযূল ও ফাযায়িলুল কুরআন ইত্যাদি আলোকপাত করেছেন। অতঃপর প্রতিটি সূরার আংশিক মূল আরবি, তৎনিচে ‘তরজমা’ আখ্যায় বঙ্গানুবাদ, অতঃপর ‘তাফসীরুল কুরআন’ আখ্যায় কুরআনের বিশদ ব্যাখ্যা প্রদান করেছেন।
এ তাফসীরে যে সমস্ত গ্রন্থকে উৎস হিসেবে ব্যবহার করা হয়েছে তন্মধ্যে "‘জামিয়ুল বায়ান’, ‘মাফাতিহুল গায়িব’, ‘ইবনে কাসীর’, ‘আদ দুররুল মানসূর’, ‘তাফসীরে মাযহারী’, ‘খুলাসাতুত তাফাসীর’, ‘সাফওয়াতুত তাফাসীর’, ‘বয়ানুল কুরআন’, ‘তাফসীরে হাক্কানী’, ‘তাফসীরে মাজেদী’, ‘আল বাহরুল মুহীত’, ‘মাআরিফুল কুরআন’, ‘কাসাসুল কুরআন’, ‘তানবীরুল মিকইয়াস’ ও বুখারী-মুসলিম"সহ হাদিসের অন্যান্য প্রামাণ্য গ্রন্থ উল্লেখ্যযোগ্য।
এই তাফসীর গ্রন্থের কতিপয় বৈশিষ্ট্য:
এ তাফসীর গ্রন্থের প্রথম খণ্ডের শুরুতে তৃতীয় খলিফা ওসমান তার শাহাদাতের পূর্বে মূহুর্তে যে কুরআন শরীফ খানা তিলাওয়াত করছিলেন তার অংশ বিশেষের দুর্লভ একটি ফটোকপিও সংযোজিত হয়েছে। সাবেক সোভিয়েত রাশিয়ার তাসখন্দ লাইব্রেরীতে এটি সংরক্ষিত আছে এবং লেখক এটি স্বচক্ষে দেখেছেন বলেও এ ফটোকপির ছবির নিচে তিনি উল্লেখ করেছেন। এ তাফসীরের ১ম খণ্ডের শুরুতে হরিণের চামড়ায় লিপিবদ্ধ প্রাচীনতম কুরআনের একটি অংশের ফটোকপিও সংযোজিত হয়েছে। এ তাফসীর গ্রন্থের অনুবাদ ও তাফসীরে সারল্যের ছোঁয়া ষ্পষ্ট।
বাংলাদেশে উশর বা ফসলের যাকাত: গুরুত্ব ও প্রয়োগ

বাংলাদেশে উশর বা ফসলের যাকাত: গুরুত্ব ও প্রয়োগ খোন্দকার আব্দুল্লাহ জাহাঙ্গীর রচিত একটি ইসলামি অর্থনীতি সংক্রান্ত মূল্যবান বই। বইটি ইসলামী বিশ্ববিদ্যালয় ও ইসলামি আরবি বিশ্ববিদ্যালয় অধিভুক্ত সকল আলিয়া মাদ্রাসার স্নাতক পাঠ্যসূচির অন্তর্ভুক্ত রয়েছে। বইটি ২০০৩ সালে আস-সুন্নাহ পাবলিকেশন্স থেকে প্রথম প্রকাশিত হয়েছিলো, এবং ২০০৯ সালে বইটির ২য় সংস্করণ প্রকাশিত হয়।
বইটিতে ১৫টি অধ্যায় রয়েছে, সেগুলোতে বিস্তারিতভাবে উশর ও ফসলের যাকাত হিসাব তুলে ধরা হয়েছে, ইসলামের বিধি-বিধান তুলে ধরা হয়েছে। আস-সুন্নাহ পাবলিকেশন্স থেকে প্রকাশিত ২য় সংস্করণ বইটিতে বইটিতে ২৪০টি পৃষ্ঠা রয়েছে। বইটির অধ্যায় ক্রমানুসারে দেখুন:
বইটিতে বাংলাদেশের পরিবেশে উশর বা ফসলের যাকাত সম্পর্কে আলোচনা করা হয়েছে। বইটির প্রথম অধ্যায়ে আলোচনা করা হয়েছে যাকাতের গুরুত্ব; দ্বিতীয় অধ্যায়ে উশরের পরিচয় ও পরিমাণ; তৃতীয় অধ্যায়ে ইসলামি খারাজ ব্যবস্থা এবং চতুর্থ অধ্যায়ে উশরি ও খারাজি ভূমির উশরের বিধান নিয়ে আলোচনা করা হয়েছে। বইটিতে ফসলের যাকাত হিসাব করে দেখানো হয়েছে।
বইটি লেখার সময় তিনি হিসাবের জন্য হিসাববিজ্ঞানের একজন অধ্যাপক ও একজন অতিরিক্ত জেলা প্রশাসকের সহায়তা নিয়েছেন। এছাড়াও "“দারিদ্র বিমোচনে উশর” শিরোনামে উশর প্রয়োগের একটি বাস্তব উদাহারণ" নামে একটি প্রবন্ধধর্মী লেখা রয়েছে।
দীনেশ পারমার

ডাঃ দীনেশ পারমার একজন ভারতীয় রাজনীতিবিদ এবং মেডিক্যাল চিকিৎসক। পারমার জামনগরের বাসিন্দা। তিনি এম পি শাহ মেডিকেল কলেজ থেকে স্নাতক হন। তিনি ১৯৯১ সালে গুজরাত সরকারের প্রতিমন্ত্রী মনোনীত হন। 
পারমার ১৯৯০ সালে (জনতা দলের প্রার্থী হিসাবে), ১৯৯৫ সালে (ভারতীয় জাতীয় কংগ্রেস প্রার্থী হিসাবে) এবং ২০১২ সালে গুজরাত বিধানসভায় নির্বাচিত হন। ১৯৯৮ ও ২০০৭ সালের নির্বাচনে তিনি পরাজিত হন। 
২০১৪ সালের ভারতীয় সাধারণ নির্বাচনে কচ্ছ আসনের জন্য কংগ্রেস পারমারকে প্রার্থী করেছিল। 
ভারতীয় জনতা পার্টির সভাপতি অমিত শাহের বিরুদ্ধে স্লোগান দিয়ে বরখাস্ত হওয়া ৫৭ জন কংগ্রেস বিধায়কের মধ্যে তিনিও ছিলেন।
আর তামিল সেলভান

ক্যাপ্টেন আর. তামিল সেলভান ভারতীয় জনতা পার্টির একজন নেতা। তিনি ২০১৪ এবং ২০১৯ উভয় ক্ষেত্রেই সায়ন-কলিওয়াড়া কেন্দ্র থেকে মহারাষ্ট্র বিধানসভায় নির্বাচিত হয়েছেন। তিনি মুম্বাই পৌর কর্পোরেশনে একজন কর্পোরেটর হিসেবে কাজ করেছেন। ২৬/১১ মুম্বাই হামলার সময় কাসাব এবং তার সহযোগীরা যখন গুলি চালাতে শুরু করে তখন তিনি সিএসএমটি-এর প্রায় ৩৬ জনের প্রাণ বাঁচিয়েছিলেন।
বেদগঙ্গা নদী

বেদগঙ্গা ভারতের মহারাষ্ট্রের একটি নদী। নদীটি দুধগঙ্গা নদীর সাথে মিলে পঞ্চগঙ্গা নদীরূপে পরিচিত হয়। পরবর্তীতে পঞ্চগঙ্গা কৃষ্ণা নদীর সাথে মিলিত হয়। কর্ণাটকের বেশ কিছু অংশ যেমন যাত্রাট, বারওয়াদ, কুন্নুরের মতো বেশ কয়েকটি গ্রাম জলের জন্য বেদগঙ্গার উপর নির্ভরশীল।
বেদগঙ্গা নদী মহারাষ্ট্র রাজ্যের কোলহাপুর জেলায় পশ্চিমঘাটের পূর্ব ঢাল থেকে ৯০০ মিটার উচ্চতায় উতপন্ন হয়েছে। নদীটি বেশিরভাগ অংশই মহারাষ্ট্র রাজ্যে প্রবাহিত। প্রথমে উত্তর-পূর্ব দিকে প্রবাহিত হয়ে কর্ণাটকে প্রবেশ করে এবং বারওয়াদে দুধগঙ্গা নদীর সাথে মিলিত হওয়ার পরে কর্ণাটক রাজ্যে পূর্ব দিকে প্রবাহিত হয়। মিলিত ধারাটি কর্ণাটকের কল্লোল ইয়েদুরে কৃষ্ণা নদীর সাথে ডান তীর থেকে মিলিত হয়।
সমবাহু ত্রিভুজ

জ্যামিতিতে সমবাহু ত্রিভুজ হলো এমন ত্রিভুজ যার প্রতিটি বাহু সমান দৈর্ঘ্যের। এছাড়াও সমবাহু ত্রিভুজের প্রতিটি কোণ পরস্পর সমান। এটি তিন বাহু বিশিষ্ট একটি সুষম বহুভুজ, তাই এটিকে সুষম ত্রিভুজও বলা হয়। 
সমবাহু ত্রিভুজের প্রতিটি বাহুকে a ধরে পিথাগোরাসের উপপাদ্য অনুসারে বলতে পারি: 
পেন্সিল এবং কম্পাসের সাহায্যে সহজেই সমবাহু ত্রিভুজ আঁকা যায়। কারণ 3 হলো একটি ফেরমাটের মৌলিক সংখ্যা। প্রথমে একটি সরলরেখা আঁকতে হবে। রেখার এক প্রান্তকে কেন্দ্র করে ঐ রেখার দৈর্ঘ্যের সমান ব্যাসার্ধ নিয়ে একটি বৃত্ত আঁকি। একইভাবে অন্য প্রান্তেও একটি বৃত্ত আঁকি। এর রেখার দুইটি প্রান্তবিন্দুর সঙ্গে যে বিন্দুতে বৃত্ত দুটি ছেদ করেছে সেই বিন্দুটি যোগ করি। 
অন্যভাবেও সমবাহু ত্রিভুজ আঁকা যায়। প্রথমে r ব্যাসার্ধবিশিষ্ট একটি বৃত্ত আঁকি। এরপর ঐ বৃত্তের পরিধির যেকোন বিন্দুকে কেন্দ্র করে একই ব্যাসার্ধ নিয়ে আরেকটি বৃত্ত আঁকি। বৃত্ত দুইটি যে দুটি বিন্দুতে ছেদ করেছে সেটি এবং বিপরীত বিন্দুটি যোগ করি। 
প্রতিটি বাহু a হলে সমবাহু ত্রিভুজের ক্ষেত্রফল formula_7। পিথাগোরাসের উপপাদ্য এবং ত্রিকোণমিতির সাহায্যে এটি সহজেই প্রমাণ করা যায়। 
যেকোন ত্রিভুজের ক্ষেত্রফল হলো ভূমি, formula_8 এবং উচ্চতা, formula_9 এর গুণফলের অর্ধেক। 
সমবাহু ত্রিভুজের যেকোন শীর্ষ থেকে বিপরীত বাহুর উপর লম্ব আঁকা হলে দুটি সমকোণী ত্রিভুজ উৎপন্ন হবে। যেকোন সমকোণী ত্রিভুজের ভূমি হলো a এর অর্ধেক এবং পিথাগোরাসের উপপাদ্য অনুসারে পাই 
তাহলে 
(1) সমীকরণে formula_9 এর মান বসিয়ে পাই, 
যেকোন ত্রিভুজের অর্ধ-পরিসীমা formula_15 হলে হিরনের সূত্র অনুসারে ত্রিভুজটির ক্ষেত্রফল 
যেহেতু, সমবাহু ত্রিভুজের ক্ষেত্রে formula_17
তাই সমবাহু ত্রিভুজের অর্ধপরিসীমা, formula_18 
তাহলে সমবাহু ত্রিভুজের ক্ষেত্রফল 
বা, formula_20 
সুতরাং,formula_14
ত্রিকোণমিতির সূত্র অনুসারে, ত্রিভুজের যেকোন দুইটি বাহু formula_22 ও formula_8 এবং এদের মধ্যবর্তী কোণ formula_24 হলে ক্ষেত্রফল
সমবাহু ত্রিভুজের প্রতিটি কোণ 60° তাই 
formula_27 এর মান formula_28 
সুতরাং 
কারণ সমবাহু ত্রিভুজের প্রতিটি বাহু সমান।
মুহাম্মাদ: নবীজীর জীবনী

মুহাম্মাদ: নবীজির জীবনী হল ব্রিটিশ ধর্ম লেখক এবং বক্তা কারেন আর্মস্ট্রং দ্বারা মুহাম্মদের উপর লিখিত একটি জীবনীগ্রন্থ, যা ১৯৯১ সালে গোলানজ পাবলিকেশন্স দ্বারা প্রকাশিত হয়েছিল। বইটি বিশ্বের অনেক দেশেই জনপ্রিয়তা লাভ করেছে। বইটি পড়ে মুহাম্মাদ ও পশ্চিমা বিশ্বে মুহাম্মাদ এ সম্পর্কে ধারণা পাওয়া যায়।
বইটিতে তিনটি প্রধান একেশ্বরবাদী ধর্ম ইসলাম, খ্রিস্টান এবং ইহুদি ধর্মের মধ্যে তুলনা করা হয়েছে। এটিতে বৌদ্ধ এবং হিন্দুধর্ম থেকে প্রাসঙ্গিক উদাহরণ দেখানো হয়েছে। বইটি শুধুমাত্র মুহাম্মাদের জীবন সম্পর্কে কথা বলে না বরং পশ্চিমা ও ইসলামিক বিশ্বের মধ্যে সম্পর্ক এবং দ্বন্দ্ব নিয়েও আলোচনা করে। বইটিতে পশ্চিমা মনোভাবের মুসলিম মানসিকতার উপর যে প্রভাব পড়েছে তা নিয়েও আলোচনা করা হয়েছে এবং বর্তমানে পশ্চিমা বিশ্বের প্রতি অনেক আধুনিক মুসলমানের বৈচিত্র্যপূর্ণ মনোভাব ব্যাখ্যা করার চেষ্টা করা হয়েছে।
নাইন-ইলিভেনের পরে আর্মস্ট্রং বিষয়টি পুনর্বিবেচনা করেন এবং "" বইটি লিখেছেন। এটি ফর দ্য অ্যাটলাস বুকস "এমিনেন্ট লাইভস"- সিরিজের বই। এটি হার্পারকলিন্স প্রকাশনা দ্বারা ২০০৬ সালে (২৪৯ পৃষ্ঠা) প্রকাশিত হয়েছিলো।
আব্দুর রহমান আস-সুমাইত

ডাঃ আব্দুর রহমান বিন হামদ আস-সুমাইত (, ; ১৫ই অক্টোবর ১৯৪৭ - ১৫ই আগস্ট ২০১৩) কুয়েত থেকে একজন ইসলামিক পণ্ডিত, চিকিত্সক এবং মানবতাবাদী ছিলেন। তিনি ২৯টিরও বেশি আফ্রিকান দেশে তার জনহিতকর কাজের জন্য পরিচিত ছিলেন।
কুয়েতে জন্মগ্রহণ ও বেড়ে ওঠা, আল-সুমাইত দাতব্য কাজে জড়িত হওয়ার আগে অভ্যন্তরীণ ওষুধ এবং গ্যাস্ট্রোএন্টেরোলজিতে বিশেষজ্ঞ ছিলেন। তিনি বাগদাদ বিশ্ববিদ্যালয় থেকে ১৯৭৪ সালে লিভারপুল বিশ্ববিদ্যালয় থেকে মেডিসিন এবং সার্জারিতে বিএস, গ্রীষ্মমণ্ডলীয় রোগে ডিপ্লোমা সহ স্নাতক হন। তিনি কানাডার ম্যাকগিল ইউনিভার্সিটি থেকে স্নাতকোত্তর সম্পন্ন করেছেন, অভ্যন্তরীণ ওষুধ এবং পাচনতন্ত্রে বিশেষজ্ঞ।
আল-সুমাইত ১৯৭৪ থেকে ১৯৭৮ মংট্রিয়াল সরকারি হাসপাতালে মেডিসিন অনুশীলন করেন
আব্দুর রহমান আস-সুমাইত হলেন আফ্রিকা মুসলিম এজেন্সি (নতুন নাম, ডাইরেক্ট এইড) এর প্রতিষ্ঠাতা এবং ১৯৮৭ থেকে ২০১৩ সালে মারা যাওয়া পর্যন্ত তিনি এর সেক্রেটারি-জেনারেল হিসেবে কাজ করেছেন। তিনি কুয়েত রিলিফ এজেন্সিরও প্রতিষ্ঠাতা এবং ১৯৮৭ থেকে ২০১৩ সাল পর্যন্ত এর সিইও এবং কেনিয়াতে কুয়েত দূতাবাসের হেলথ অ্যাটাচের সমন্বয়কারী হিসেবে কাজ করেছেন। নিচে আল-সুমাইত কর্তৃক প্রতিষ্ঠিত দাতব্য ও কল্যাণমূলক প্রতিষ্ঠানের তালিকা রয়েছে:
১৯৮১ সালে, আল-সুমাইত আফ্রিকা মুসলিম এজেন্সি প্রতিষ্ঠা করেন, পরবর্তীকালে "ডাইরেক্ট এইড" সোসাইটির নামকরণ করা হয়। সমাজ সমগ্র আফ্রিকা জুড়ে দরিদ্র মানুষদের ব্যাপক মানবিক সহায়তা প্রদান করে। এটি ১২৪টি হাসপাতাল ও ডিসপেনসারি, ৮৪০টি স্কুল, ২০৪টি ইসলামিক সেন্টার, ২১৪টি মহিলা প্রশিক্ষণ কেন্দ্র এবং ২,২০০টি মসজিদ নির্মাণ করেছে। সোসাইটি কেনিয়া এবং জাঞ্জিবারে দুটি কলেজও প্রতিষ্ঠা করেছে, মেডিসিন, ইঞ্জিনিয়ারিং এবং প্রযুক্তিতে উচ্চতর পড়াশোনা করার জন্য মুসলিম আফ্রিকান শিক্ষার্থীদের ২০০টি বৃত্তি প্রদান করেছে।
২৯টি আফ্রিকান দেশে ডাইরেক্ট এইডের অফিস রয়েছে। তা ছাড়াও, এটি ১৯৯৮ সালে জাতিসংঘের অর্থনৈতিক ও সামাজিক বোর্ডে একটি সাধারণ পরামর্শক হিসাবে বিবেচিত
আল-সুমাইত জীবনে দুবার কারাবরণ করেন। প্রথমটি ১৯৭০ সালে বাগদাদে এবং দ্বিতীয়বার ১৯৯০ সালে যখন তিনি কুয়েতে ইরাকি আক্রমণের সময় ইরাকি গোয়েন্দা বাহিনীর হাতে গ্রেপ্তার হন। তাকে বাগদাদে পাঠানো হয় এবং তার ওপর কঠোর নির্যাতন চালানো হয়। পরবর্তীকালে তার জীবনে এই ভয়ানক অগ্নিপরীক্ষার দিকে ফিরে তাকালে তিনি বলেছিলেন:আমার কোন সন্দেহ ছিল না যে আল্লাহ আমার জন্য নির্ধারিত মুহূর্ত ব্যতীত আমি মারা যাব না।
আল-সুমাইত তার জীবনের শেষ কয়েক মাস তার পথ ধরে সংগ্রাম করেছে; তার ক্রমাগত অবনতিশীল চিকিৎসার জন্য চিকিৎসার খোঁজে কুয়েত থেকে জার্মানিসহ অনেক জায়গায় ভ্রমণ করেছেন।
১৫ই আগস্ট ২০১৩-এ ঘোষণা করা হয়েছিল যে আল-সুমাইত হৃদরোগের জটিলতার কারণে মারা গেছেন।
আল ফারুক (বই)

আল ফারূক () ইসলামের দ্বিতীয় খলিফা উমর ইবনুল খাত্তাবকে নিয়ে রচিত শিবলী নোমানীর একটি উর্দু জীবনী সাহিত্য। এটি ১৮৯৯ সালে দুই খণ্ডে প্রকাশিত হয়। অপূর্ব শৈলীর বাক্য বিন্যাসের পাশাপাশি তথ্য নির্ভরতায় এটি সার্বজনীন গ্রহণযোগ্যতা অর্জনে সক্ষম হয়েছে। ঘটনা প্রবাহের প্রেক্ষাপটে বুদ্ধিভিত্তিক যুক্তির নির্ভরতাকে গ্রন্থটি রচনার মানদণ্ড হিসেবে গ্রহণ করে লেখক উমরকে নিয়ে পশ্চিমা সমালোচকদের আপত্তি সমূহ খণ্ডন করেছেন। তিনি ইসলামের ইতিহাসে গুরুত্বপূর্ণ ব্যক্তিত্ব হিসেবে গড়ে উঠার পিছনে উমরের যেসব ব্যক্তিগত ও চারিত্রিক বৈশিষ্ট্য, নিষ্ঠা ও ইসলামের প্রতি দায়বদ্ধতার পাশাপাশি প্রশাসনিক ও সাংগঠনিক সক্ষমতা ছিল তা অনুসন্ধান করেছিলেন। বইটির প্রথম খণ্ডে তিনি উমরের জীবন চরিত্র ঘটনা প্রবাহ উল্লেখ করেন এবং দ্বিতীয় খণ্ডে উমরের খিলাফতের শাসন ব্যবস্থায় শৃঙ্খলাবোধ এবং সামাজিক অবকাঠামোর বৈশিষ্ট্যগুলো তুলে ধরেন। নোমানী তার রচনা সমূহের মধ্যে এই গ্রন্থটিকে সবচেয়ে বেশি পছন্দ করতেন। তার এই গ্রন্থটি উর্দু জীবনী সাহিত্যের একটি যুগান্তকারী গ্রন্থ হিসেবে বিবেচিত।
এই গ্রন্থে শিবলী অপূর্ব শৈলীর বাক্য বিন্যাস ছাড়াও পশ্চিমা সমালোচকদের জবাব দিয়েছেন। ফলে গ্রন্থটি তথ্য নির্ভর হিসেবে সকলের কাছে গৃহিত হয়েছে। গ্রন্থটি রচনায় শিবলীর মানদন্ড ছিল ঘটনা প্রবাহের প্রেক্ষাপটে বুদ্ধিভিত্তিক যুক্তির নির্ভরতা। ইসলামের দ্বিতীয় খলিফা উমরের শাসনামলের কঠোরতার ব্যাখ্যা বিশ্লেষণ আলোচনায় পূর্ববর্তী লেখকদের লেখনীতে তুলনামূলক অনেক কম, যা পরবর্তী গ্রন্থগুলোতে অনেক বেশি দেখা যায়। পরবর্তী লেখকগণ তার জীবনী আলোচনায় তার শাসনের কঠোরতার বিষয়টি তুলে ধরে তাকে স্বভাবজাত কঠোরতায় বিশেষায়িত করেছেন। অমুসলিম জিম্মিদের প্রতি খলিফা উমর যে আচরণ অবলম্বন করেন, পশ্চিমা লেখকগণ তাতে আপত্তি আছে বলে উল্লেখ করেন। শিবলী তার গ্রন্থে দেখিয়েছেন, তৎকালীন জিম্মিদের প্রতি উমরের আদেশ শুধু শাসনতান্ত্রিক জাতীয় শৃঙ্খলাবোধের নিমিত্তেই ছিল। এতে খাটো বা নিঁচু করে দেখার কিছুই নেই। রাসুল (স.) এর মুত্যুর পর খলিফা নির্বাচনে সকল সাহাবাদের সমবেত হওয়ার ঘটনা সম্পর্কে অনেক ভ্রান্ত ধারণা ছড়িয়ে আছে। খিলাফত নির্বাচনের নীতিমালার উপর গুরুত্ব আলোচনায় শিবলী প্রমাণ করেছেন, ঐ সময়ে খলিফা নির্বাচন স্বার্থসিদ্ধির জরুরী ছিল। কারণ, তা না হলে ন্যায় ও ইনসাফি শাসন ব্যবস্থায় কুচক্রি লোক স্বার্থসিদ্ধির হীন চক্রান্ত চালিয়ে যেত এবং ইসলামী শাসন ব্যবস্থার ক্ষতি হয়ে যেত।
১৯০০ সালে গ্রন্থটির প্রথম খণ্ডের ইংরেজি অনুবাদ করেন জাফর আলী খান। দ্বিতীয় খণ্ডের ইংরেজি অনুবাদ করেন মুহাম্মাদ সেলিম যা ১৯৫৭, ১৯৬২ ও ১৯৬৭ সালে যথাক্রমে প্রকাশিত হয়। ১৯২৮ সালে উমর রাদা এর তুর্কি অনুবাদ করেন, যা ইস্তাম্বুল থেকে প্রকাশিত হয়। আফগানিস্তানের বাদশাহ মুহাম্মদ নাদির শাহ বইটির ফার্সি অনুবাদ করেন, যা কাবুল থেকে প্রকাশিত হয়। এর বঙ্গানুবাদ করেন মুহিউদ্দীন খান।
মুহাম্মাদ: আমাদের সময়ের জন্য একজন নবী

মুহাম্মাদ: আমাদের সময়ের জন্য একজন নবী (ইংরেজি ভাষায়:মুহাম্মদ: আ প্রফেট ফর আওয়ার টাইম ২০০৬ সালে ব্রিটিশ লেখক কারেন আর্মস্ট্রং-এর একটি নন-ফিকশন বই। এটি "এমিনেন্ট লাইভস" সিরিজের অংশ, যা বিখ্যাত লেখকদের বিখ্যাত ব্যক্তিদের সংক্ষিপ্ত জীবনী। এটি আর্মস্ট্রং এর মুহাম্মদের দ্বিতীয় জীবনীগ্রন্থ। তার প্রথম জীবনী "" তাকে মুসলিম পাবলিক অ্যাফেয়ার্স কাউন্সিল মিডিয়া পুরস্কার জিতেছে। "মুহাম্মাদ: আমাদের সময়ের জন্য একজন নবী" একটি সংক্ষিপ্ত জীবনী যা দেখায় যে বেশিরভাগ মুসলমান কীভাবে মুহাম্মদ এবং তাদের বিশ্বাসকে বোঝেন। বইটিতে, আর্মস্ট্রং মুহাম্মদকে একজন রহস্যবাদী এবং একজন জ্ঞানী রাজনৈতিক ও সামাজিক সংস্কারক হিসাবে চিত্রিত করেছেন।
গোলাম কিবরিয়া ভূঁইয়া

গোলাম কিবরিয়া ভূঁইয়া একজন বাংলাদেশী শিক্ষাবিদ। তিনি চট্টগ্রাম বিশ্ববিদ্যালয়ের ইসলামের ইতিহাস ও সংস্কৃতি বিভাগের অবসরপ্রাপ্ত অধ্যাপক এবং কক্সবাজার ইন্টারন্যাশনাল ইউনিভার্সিটির উপাচার্য।
গোলাম কিবরিয়া চট্টগ্রাম বিশ্ববিদ্যালয়ের ইসলামের ইতিহাস ও সংস্কৃতি বিভাগ থেকে ১৯৭৬ সালে স্নাতক (সম্মান) ও ১৯৭৭ সালে স্নাতকোত্তর ডিগ্রি লাভ করেন। তিনি একই বিশ্ববিদ্যালয় থেকে ১৯৯২ সালে পিএইচডি ডিগ্রি অর্জন করেন।
কিবরিয়া চট্টগ্রাম বিশ্ববিদ্যালয়ের ইসলামের ইতিহাস ও সংস্কৃতি বিভাগে ১৯৭৮ সালে প্রভাষক হিসেবে যোগদান করেন। এরই ধারাবাহিকতায় তিনি বিশ্ববিদ্যালয়টির অধ্যাপক হন এবং অধ্যাপক হিসেবে অবসর লাভ করেন।
কর্মজীবনে তিনি চট্টগ্রাম বিশ্ববিদ্যালয়ের সিন্ডিকেট সদস্য, একাডেমিক কাউন্সিলের সদস্য, কলা অনুষদের ডিন; ইসলামী বিশ্ববিদ্যালয়, বাংলাদেশের একাডেমিক কাউন্সিলের সদস্য; ঢাকা বিশ্ববিদ্যালয়ের সিনেট সদস্যসহ বিভিন্ন গুরুত্বপূর্ণ দায়িত্ব পালন করেন।
কক্সবাজার ইন্টারন্যাশনাল ইউনিভার্সিটি প্রতিষ্ঠার আট বছর পর প্রথমবারের মতো বাংলাদেশের রাষ্ট্রপতি ও বিশ্ববিদ্যালয় সমূহের আচার্য কর্তৃক ২০২১ সালের ১৫ ডিসেম্বর পরবর্তী চার বছরের জন্য গোলাম কিবরিয়া ভূঁইয়া বিশ্ববিদ্যালয়টির উপাচার্য হিসেবে নিয়োগ লাভ করেন।
তিনি প্রায় ২০টি গ্রন্থের রচয়িতা। এছাড়া বিভিন্ন জার্নালে তার প্রায় ৪০টি গবেষণা প্রবন্ধ প্রকাশিত হয়েছে।
গোলাম কিবরিয়া ভূঁইয়া বাংলা একাডেমি, বাংলাদেশ ইতিহাস পরিষদ, পশ্চিমবঙ্গ ইতিহাস সংসদসহ বিভিন্ন পেশাজীবী সংগঠনের সদস্য।
ভরত কৌল

ভারত কৌল হলেন একজন ভারতীয় অভিনেতা যিনি মূলত বাংলা চলচ্চিত্রে খলনায়ক এবং বিরোধী ভূমিকার জন্য পরিচিত। হিন্দি ছবিতেও দেখা গেছে তাকে।
মুহাম্মদ আব্দুল ওয়াহাব

মুহাম্মদ আব্দুল ওয়াহাব আহমদ শাবান (, ; ১৩ নভেম্বর ১৯৮৯; মুহাম্মদ আব্দুল ওয়াহাব নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব হিদ্দ এবং বাহরাইন জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেলেন।
২০১১–১২ মৌসুমে, বাহরাইনী ক্লাব রিফার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; রিফার হয়ে তিন মৌসুম অতিবাহিত করার পর ২০১৪–১৫ মৌসুমে তিনি পূর্ব রিফায় যোগদান করেছেন। পূর্ব রিফায় তিন মৌসুম অতিবাহিত করার পর আল ইত্তিহাদের সাথে চুক্তি স্বাক্ষর করেছেন। ২০১৮–১৯ মৌসুমে, তিনি আল ইত্তিহাদ হতে বাহরাইনী ক্লাব হিদ্দে যোগদান করেছেন।
ওয়াহাব ২০১২ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ১৪ ম্যাচে অংশগ্রহণ করেছেন।
মুহাম্মদ আব্দুল ওয়াহাব আহমদ শাবান ১৯৮৯ সালের ১৩ই নভেম্বর তারিখে বাহরাইনের মানামায় জন্মগ্রহণ করেছেন এবং সেখানেই তার শৈশব অতিবাহিত করেছেন।
২০১২ সালের ২৯শে জুন তারিখে, ২২ বছর, ৭ মাস ও ১৬ দিন বয়সে, ডান পায়ে ফুটবল খেলায় পারদর্শী ওয়াহাব লিবিয়ার বিরুদ্ধে অনুষ্ঠিত ২০১২ আরব কাপের ম্যাচে অংশগ্রহণ করার মাধ্যমে আন্তর্জাতিক ফুটবলে বাহরাইনের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি লিবিয়া ২–১ গোলের ব্যবধানে জয়লাভ করেছিল। বাহরাইনের হয়ে অভিষেকের বছরে ওয়াহাব সর্বমোট ১ ম্যাচে অংশগ্রহণ করেছেন।
আল মামুন (বই)

আল মামুন () শিবলী নোমানীর রচিত প্রথম জীবনী সাহিত্য। এতে আব্বাসীয় খলিফা আল মামুনের জীবনী আলোচিত হয়েছে। এটি প্রথম প্রকাশিত হয় ১৮৮৭ সালে। আলিগড় থেকে ১৮৮৯ সালে এর দ্বিতীয় সংস্করণ প্রকাশ করা হয়। গ্রন্থটিতে সৈয়দ আহমদ খান তিন পৃষ্ঠাব্যাপী উপক্রমনিকা তৈরী করেন। এটি ২ খণ্ডে প্রকাশিত হয়। আব্বাসীয় শাসকদের মধ্যে খলিফা হারুনুর রশিদের পুত্র মামুনুর রশিদ ছিলেন খ্যাতিমান খলিফাদের মধ্যে অন্যতম। লেখক এই গ্রন্থে তার জীবন কর্মকে নিরপেক্ষভাবে বিশ্লেষণের চেষ্টা করেছেন।
শিবলী নোমানীর দুই খণ্ডে রচিত এই গ্রন্থের প্রথম খণ্ডে তিনি আলোচনা করেছেন খলিফা মামুনের ব্যক্তিগত জীবন, প্রশাসনিক জীবন, বিদ্রোহ দমন, যুদ্ধ এবং রাজ্য বিজয় সম্পর্কে। আর দ্বিতীয় খণ্ডে আলোচনা করেছেন তৎকালীন সামাজিক অবস্থা, শিক্ষা, সংস্কৃতি, আলেম-উলামা, কবি-সাহিত্যিক, জ্ঞানীগুণীদের জীবন নিয়ে। সংক্ষিপ্তরূপে তুলে ধরেছেন অন্যতম প্রাচীন নগরী বাগদাদের প্রকৃত ইতিহাস। আরও আলোচনা করেছেন সমসাময়িক অন্য সাম্রাজ্যগুলোও। তিনি বুঝানোর চেষ্টা করেছেন, তখন ইসলামি সাম্রাজ্যই ছিল সর্বশ্রেষ্ঠ সাম্রাজ্য। তিনি আল মামুনের ভালো কাজের জন্য প্রশংসা করেছেন আবার সমালোচনার স্থলে সমালোচনা করতে ছাড়েন নি।
ইসলামি শাসন ব্যবস্থায় বনু আব্বাসের মধ্যে হারুনুর রশিদের নাম অনেক খ্যাতি লাভ করলেও লেখক গ্রন্থ রচনায় মামুনের জীবনালেখ্যকে প্রাধান্য দিয়েছেন। এর কারণ সম্পর্কে তিনি বলেন, 
দর্শন আর যুক্তিশাস্ত্রের মূল প্রচারণা মামুনের যুগেই হয়েছিল। মামুনের প্রতি তার অগাধ ভক্তি থাকা স্বত্বেও শিবলী তার রচিত গ্রন্থের সর্বত্র মামুন প্রীতি প্রদর্শন করেননি। বরং কিছু কিছু স্থানে তিনি এমনভাবে রচনা করেছেন যে, মামুনের সম্মানের স্থলে তার প্রতিপক্ষের প্রতি তার পক্ষপাত সুলভ মনোভাব দৃশ্যমান হয়।
এই গ্রন্থে শিবলীর কিছু অভিমত প্রতিষ্ঠিত ইতিহাসের বিপরীতে যায়। যেমনঃ তাহের এবং ইমাম রেজাকে বিষ পান করানো হয়েছিল। কিন্তু শিবলীর কাছে ইমাম রেজাকে বিষ পান করানো ভ্রান্ত ঘটনা। তাহেরকে বিষ দেওয়া হয়েছিল সঠিক এবং তা স্বয়ং মামুনই দিয়েছিল। কিছু স্থলে মামুনের ভুল সিদ্ধান্ত এবং নিয়ম বহির্ভূত বিচারগুলো সম্পর্কে শিবলী কৌশলী ব্যাখ্যা দিয়েছেন।
আল গাজ্জালী (বই)

আল গাজ্জালী () আবু হামিদ আল-গাজ্জালিকে নিয়ে রচিত শিবলী নোমানীর একটি জীবনী সাহিত্য। সৈয়দ আহমদ খানের নির্দেশে শিবলী নোমানী এই গ্রন্থটি রচনা করেন। গ্রন্থটি ১৯০২ সালে মাতবানামী কানপুর থেকে প্রথম প্রকাশিত হয়। একই বছরে মাতবা শামস, হায়দারাবাদ দকনি থেকে এর দ্বিতীয় প্রকাশ হয়। এই গ্রন্থটি মূলত শিবলীর রচিত দর্শনবিদ্যার সূফী ত্বত্ত্বের প্রথম গ্রন্থ। এটি ইমাম গাজ্জালির উপর রচিত জীবনী গ্রন্থ হলেও এর মাঝে দর্শন তত্ত্ব পরিস্ফুটিত। গ্রন্থটিতে তিনি ইমাম গাজ্জালির চেতনা শক্তির উৎকর্ষকে নিয়ে বিস্তারিত আলোচনা করেন। তার জ্ঞান বিদ্যার গবেষণার কারণে তিনি নিজেকে প্রভুপ্রেমে আত্মনিয়োগে বাধিত করেছেন, তার বর্ণনাও এতে তিনি তুলে ধরেন।
১৮৮২ সালে সৈয়দ আহমদ খান কর্তৃক শিবলী নোমানী আলিগড় কলেজে নিয়োগ পান। তখন নবাব ওম্মাদুল মুলক ছিলেন শিয়া সম্প্রদায়ের লোক এবং সৈয়দ বলগারামী কলেজের বিদ্যোৎসাহী। শিবলী নোমানীর "আল ফারুক" লেখনীর শুরুতেই সৈয়দ আহমদ মনে করেছিলেন যেহেতু ওম্মাদুল মুলক শিয়া সম্প্রদায়ের লোক তাই গ্রন্থটির মাধ্যমে শিয়া—সুন্নীর বিতর্ক আরম্ভ হবে এবং নবাব ক্ষুব্ধ হবেন। তাই তিনি শিবলীকে "আল ফারুক" গ্রন্থের পরিবর্তে ইমাম গাজ্জালির উপর জীবনী গ্রন্থ লেখার প্রতি উৎসাহী করেন।
এই গ্রন্থে শিবলী দেখিয়েছেন ইমাম গাজ্জালি তৎকালীন পারিপার্শ্বিক সংস্কার আর বিভিন্ন ঘটনাবলী দ্বারা প্রভাবিত হন। যার ফলে তিনি তার জীবনের একটা অংশ রহস্য উদঘাটনে ব্রতী থাকেন। গ্রন্থটিতে শুরু থেকে ২৮ পৃষ্ঠা পর্যন্ত ইমাম গাজ্জালির জীবনী নিয়ে আলোকপাত করা হয়েছে। বাকী আলোচনা তার গ্রন্থপঞ্জি নিয়ে। গ্রন্থটিতে মাঝে মাঝে ঐ যুগের রাষ্ট্রীয় ব্যবস্থা, শাসন ও শিক্ষা ব্যবস্থা সম্পর্কেও ব্যাপক ধারণা পাওয়া যায়। রাজনীতি, পদ গ্রহণ আর দুনিয়া বিমুখতা সম্পর্কেও বিশদ আলোচনা করেন। পরিশেষে তিনি তার সহযোগী সন্তান এবং মৃত্যুর কথা উল্লেখ করেন।
শিবলীর রচিত "আল গাজ্জালী" সম্পর্কে ড. সৈয়দ শাহ আলী বলেন,
বাংলার মাটি বাংলার জল

বাংলার মাটি বাংলার জল রবীন্দ্রনাথ ঠাকুরের লেখা একটি বাংলা দেশাত্মবোধক গান। এটি ১৯০৫ সালে রচিত হয়েছিল। এটি বাংলায় "বঙ্গভঙ্গ প্রতিরোধ আন্দোলন"কে সমর্থন করে লেখা হয়েছিল। বঙ্গভঙ্গের (১৯০৫) প্রতিবাদ করে হিন্দু ও মুসলিম বাঙালিদের পুনর্মিলন করতে ১৯০৫ সালের ১৬ অক্টোবর রবীন্দ্রনাথ ঠাকুর "রাখী বন্ধন উৎসব" শুরু করেছিলেন এবং সেই দিন এই গানটি ছিল আন্দোলনের মূলমন্ত্র। গানটির স্বরলিপি দিয়েছেন ইন্দিরা দেবী চৌধুরানী।
২০২৩ সালে এটিকে পশ্চিমবঙ্গ রাজ্যের সরকারি রাজ্য সঙ্গীত হিসাবে ঘোষণা করা হয় এবং ৫ ডিসেম্বর তারিখে কলকাতায় অনুষ্ঠিত ২৯তম কলকাতা আন্তর্জাতিক চলচ্চিত্র উৎসবের উদ্বোধনী আসরে প্রথম গাওয়া হয়। ৩১ ডিসেম্বর ২০২৩-এ রাজ্য সরকারের মুখ্যসচিবের নির্দেশ অনুযায়ী রাজ্য সরকারের সমস্ত অনুষ্ঠানের শুরুতে এই গান গাইতে হবে।
<poem>বাংলার মাটি, বাংলার জল, বাংলার বায়ু, বাংলার ফল—
পুণ্য হউক, পুণ্য হউক, পুণ্য হউক হে ভগবান॥
বাংলার ঘর, বাংলার হাট, বাংলার বন, বাংলার মাঠ—
পূর্ণ হউক, পূর্ণ হউক, পূর্ণ হউক হে ভগবান॥
বাঙালির পণ, বাঙালির আশা, বাঙালির কাজ, বাঙালির ভাষা—
সত্য হউক, সত্য হউক, সত্য হউক হে ভগবান॥
বাঙালির প্রাণ, বাঙালির মন, বাঙালির ঘরে যত ভাই বোন—
এক হউক, এক হউক, এক হউক হে ভগবান॥</poem>